description: Soome kõrgem halduskohus otsustas jätta jõusse 70 miljoni euro suuruse trahvi piimakontsernile Valio piima alla omahinna müümise eest. - DELFI

title: Valio hiigeltrahv Soomes piima alla omahinna müümise eest jäi jõusse

maintext:
Soome kõrgem halduskohus otsustas jätta jõusse 70 miljoni euro suuruse trahvi piimakontsernile Valio piima alla omahinna müümise eest.
Soome konkurentsi- ja tarbijakaitseamet KKV hakkas uurima valio piimahinna poliitikat Rootsi konkurendi Arla avalduse põhjal 2010. aastal. 2012. aastal otsustas KKV, et Valio oli ära kasutanud oma monopoolset seisundit turul ning müünud aastatel 2010-2012 piima alla omahinna.
Kohus määras Valiole 2014. aastal 70 miljonit eurot trahvi. Valio kaebas otsuse edasi järgmisse kohtuastmesse. Nüüd on Soome kõrgeim kohtuaste lõplikult otsustanud, et trahv on õiguspärane.
KKV andmeil on valio käes 50% piima hulgimüügist ning 80% toorpiima kokkuostust. Ameti teatel püüdis Valio dumpinghinnaga lüüa Soome turult minema Rootsi päritolu konkurendi Arla. Eesmärgi saavutamise järel oleks Valio taas hindu tõstnud, märkis KKV.
2013. aastal, pärast KKV uurimise lõppu, tõstis Valio piima hulgihinda 30%; Valio järel tõstis hinda samapalju ka Arla. Seejärel teatas KKV, et ka 10% hinnatõus oleks olnud piisav hinnamoonutuste lõpetamiseks.
Äsjane kõrgema kohtuastme otsus andis Valio konkurentidele võimaluse nõuda Valiolt kompensatsiooni, teatas ettevõte investoritele. Juhatuse esimehe Vesa Kaunisto sõnul on Valiol piisavalt rahareserve, et nõuetega toime tulla, kuid järgmise kümne aasta investeeringud võivad seetõttu kannatada.


description: Sadu allhankijaid ninapidi vedanud Riito Ehituse OÜ kohta algatati saneerimismenetlus. - DELFI

title: „Uuele Faciole” visati päästerõngas

maintext:
Tallinna tehnikagümnaasium pidi valmima 15. augustil, kuid õpilased said hoonesse alles kolm kuud hiljem. Ehitustööd on siiani lõpetamata, nagu eile tehtud fotodelt näha.
Tallinna tehnikagümnaasium pidi valmima 15. augustil, kuid õpilased said hoonesse alles kolm kuud hiljem. Ehitustööd on siiani lõpetamata, nagu eile tehtud fotodelt näha. Foto: Tiit Blaat
Sadu allhankijaid ninapidi vedanud Riito Ehituse OÜ kohta algatati saneerimismenetlus.
„Eks see on Eesti värk, et pätid saavad vabalt tegutseda, sest riik lubab,” alustab Eksklusiivehitus AS-i juhatuse liige Peeter Kärp. „Ma teadsin tegelikult Riitost kõike, aga objekti projektijuht oli mu vana tuttav ja ta vandus ehituse alguses, et kõik makstakse ära. Tegin ikka lollisti,” kirub Kärp.
Riito Ehitus OÜ asutas 2010. aastal kurikuulsa Facio Ehituse juhatuse liige Toomas Tromp. Uus „Facio” võidab samuti odavalt riigihankeid, kuid ehituse käigus saab rahakott tühjaks ja alltöövõtjatele ei maksta. Riito Ehitus võlgneb ligi 200 ettevõttele kokku 2,5 miljonit eurot, kõige suurem võlg ühele ettevõttele ületab 300 000 eurot.

fasttext_language: et


description: Vananev rahvastik on pannud paljude riikide rahaasjad surve alla. Mitmed riigid on olukorra parandamiseks tõstnud pensionile jäämise iga. - DELFI

title: GRAAFIK: Eesti on pensioniea tõstmisel Euroopas esirinnas


description: Siim Kallase sõnul ei ole normaalne olukord, kus riigifirmades toimuva suhtes pühivad poliitikud käed puhtaks ning süüdi jäävad firmades toimuvas vaid ettevõtete juhid. - DELFI

title: Siim Kallas: poliitikud jagagu vastutust riigifirmades toimuva eest

maintext:
Siim Kallase sõnul ei ole normaalne olukord, kus riigifirmades toimuva suhtes pühivad poliitikud käed puhtaks ning süüdi jäävad firmades toimuvas vaid ettevõtete juhid.
„Riigiettevõtted alluvad riigiasutustele ja nende juhid mõtlevad ja juhindavad sellest, mis ülemused ehk poliitikud ütlevad. Poliitikud jagavad vastutust nende ettevõtete tegevuse eest. Kindlalt,“ rääkis Kallas raadiosaates Olukorrast Riigis.
Kallas möönis, et riigiettevõtetes on korruptsiooniküsimus probleemiks, kuid see ei ole ainult Eestis niimoodi. Tema sõnul on suured riigiettevõtted poliitilise ja majandusliku süsteemi osad, kuid see ei peaks niimoodi olema.
Kallas ei nõustunud arvamusega, et Eestis ei ole enam mõtet riigiettevõtete erastamisega tegeleda, sest kõik justkui toimib.
Ettevõtete eesmärk peaks olema majanduse arendamin. Ta tõi näiteks Bristoli sadama, mis erastati 20 aastat tagasi ning mille areng on silmaga näha. Samuti Kreekas Pireuse sadama, mille konteinerveod kasvasid pärast erastamist aastaga umbes 60%.
Riigiettevõtete nõukogu liikmete nimetamiskomitee osas oli Kallas aga väga skeptiline. “See ei tähenda mitte midagi. See on illusoorne ja bürokraatlik vahend selleks, kuidas teha kõike seda, mis siiamaani on tehtud, teisiti,“ lausus ta.


description: Et võita The Economisti aasta riigi tiitlit, ei pea olema riik rahulik ega rikas. Hinnatakse muutust, kirjutab väljaanne. - DELFI

title: Kas mainekas ajakiri valib Eesti aasta riigiks?

maintext:
Et võita The Economisti aasta riigi tiitlit, ei pea olema riik rahulik ega rikas. Hinnatakse muutust, kirjutab väljaanne.
Seda auhinda on varem võitnud Myanmar ja Tuneesia, kes on põgenenud türanniast ja loonud midagi demokraatia laadset. Kümnekonna aasta eest olid kaardil Šveits, Jaapan ja Uus-Meremaa.
Tänavu võistleb aasta riigi nimel ka Eesti. Vladimir Putini poolt ohustatud Eesti on üks väheseid NATO liikmesriike, kes kulutab kaitsekulutusteks lubatud kaks protsenti majanduse kogutoodangust. Euroopa ühe vaeseima riigina olid Eesti lapsed staaresinejad PISA testis. Ja see on vaid üks põlvkond pärast Nõukogude Liidu kolooniaks olemist, kuid praegu paistab Eesti välja Põhjamaana.
Tiitli pärast võistlevad ka rikas väikeriik Island, kes lõi jalgpallis Inglismaad. Inglismaa treener teenis aastas 3,5 miljonit naela, kuid Islandil oli hambaarst poole kohaga treener.
Veel on silma jäänud Hiina, Taiwan, Kanada ja Kolumbia.


description: Rahandusministeeriumi andmetel laekus tänavu 11 kuuga riigile tulusid 7,76 miljardit eurot. See oli 521,4 miljonit eurot ehk 7,2 protsenti rohkem kui eelmise aasta novembri lõpuks. - DELFI

title: Riik kasvatas tulusid 529 miljoni võrra

maintext:
Rahandusministeeriumi andmetel laekus tänavu 11 kuuga riigile tulusid 7,76 miljardit eurot. See oli 521,4 miljonit eurot ehk 7,2 protsenti rohkem kui eelmise aasta novembri lõpuks.
Tänavu aastaks on riigieelarvega planeeritud riigi tulude mahuks koos edasiantavate tuludega 8,84 miljardit eurot ning kulude mahuks koos eelmisest aastast ülekantud vahenditega 9,04 miljardit eurot.
Maksu- ja tolliamet kogus tänavu üheteistkümne kuuga maksudena 6,89 miljardit eurot, mis on 5,4 protsenti ehk 350,4 miljonit eurot rohkem kui mullu sama ajaga. Sotsiaalmaksu laekumine kasvas mullusega võrreldes 6,5 protsenti 2,33 miljardile eurole, käibemaksu laekumine kasvas 4,7 protsenti 1,8 miljardile eurole. Aktsiiside laekumine kasvas 10,2 protsenti 881,4 miljonile eurole. Edasiantavaid makse laekus kokku 1,16 miljardit eurot, mida on 6,4 protsenti rohkem kui möödunud aastal üheteistkümne kuuga.
Mittemaksulisi tulusid on aasta algusest laekunud 869,1 miljonit eurot, mis on 171 miljonit eurot rohkem kui eelmisel aastal sama ajaga. Kaupu ja teenuseid müüdi 152 miljoni euro eest ja muid tulusid laekus 121,8 miljonit eurot. Saadud toetused moodustasid 524,5 miljonit eurot, millest Euroopa Liidu ja muud välistoetused olid 512,9 miljonit eurot ning sisemaised toetused 11,6 miljonit eurot. Tänavu on välisvahendeid laekunud 48,6 protsenti ehk 167,8 miljonit eurot rohkem kui möödunud aastal. Suurima osa ehk ligi poole välistoetuste laekumisest moodustavad ELi struktuurivahendid summas 250,1 miljonit eurot, kuna 2014.-2020. aasta programmiperioodi toetusmeetmete raames on rahastusotsused saanud projektide arv nüüdseks oluliselt kasvanud ning nende tulemuste saavutamine hoogustunud. Maaelu Arengu Euroopa Põllumajandusfondi laekumiste maht on 119,6 miljonit eurot ja muude põllumajandustoetuste maht 99 miljonit eurot.
Kulusid tehti üheteistkümne kuuga kokku 7,63 miljardit eurot, sealhulgas välisvahendite arvel 411,2 miljonit eurot. Suurima osa kuludest moodustasid väljamakstud toetused summas 3,58 miljardit eurot, sealhulgas välisvahendite arvel 276,5 miljoni euro ulatuses. Muudeks tegevuskuludeks suunati 2,51 miljardit eurot, millest suurema osa moodustavad edasiantavad maksud, maksed ja muud tasud kohaliku omavalitsuse üksustele, haigekassale, töötukassale ning teistele asjaomastele asutustele.
Tööjõu- ja majandamiskulusid kasutati 85,5 protsenti aastaks planeeritust, mis moodustas 1,28 miljardit eurot. Tööjõukulude maht kasvas 3,8 protsenti, ulatudes 666,5 miljoni euroni ja majandamiskulude maht suurenes 3,1 protsenti, moodustades novembri lõpus 617,3 miljonit eurot. Kokku on käesolevaks aastaks tööjõu- ja majandamiskulusid planeeritud 9,9 protsenti rohkem kui eelmisel aastal planeeriti.
Investeeringuteks suunati üheteistkümne kuuga 270,5 miljonit eurot, mis oli 29 protsenti ehk 110,7 miljonit eurot vähem kui eelmisel aastal. Riigiasutused investeerisid ise 238,4 miljonit eurot (73,8 protsenti eelarvest), mida on 8,4 protsenti ehk 22 miljonit eurot vähem kui mullu sama ajaga. Investeeringutoetusi anti 73,4 protsenti vähem kui aasta tagasi ehk 32,1 miljoni euro ulatuses. Investeeringute maht on viimase kuue aasta madalaimal tasemel ning see on peamiselt tingitud välisvahendite arvel tehtavatest paigutustest. Eelmisel, 2007.-2013. aasta finantsperioodil suunati välisvahendeid oluliselt suuremas mahus investeeringuteks, nagu infrastruktuuri, maanteedesse, transporti ja kinnisvarasse.
Käimasoleval, 2014.-2020. aasta finantsperioodil suunatakse toetusi rohkem teenuste tarbeks, nagu tööturu- ja haridusmeetmed, koostöö- ja teadusprogrammid ja muud inimestele suunatud arengu- ja nõustamisprogrammid. Riigiasutuste investeeringuid kokku on tänavu aastaks planeeritud 322,9 miljonit eurot, millest ligi poole moodustavad majandus- ja kommunikatsiooniministeeriumi peamiselt teehoiuks kavandatud vahendid summas 142,8 miljonit eurot. Investeeringute kasutamine on igal aastal suhteliselt sarnase trendiga, kus kulud aasta esimesel viiel kuul on madalad ning väljamaksed kasvavad aasta teises pooles seoses suuremahuliste investeeringute allhangetega.
Välistoetusi maksti kulude ja ettemaksetena välja 411,2 miljonit eurot, millest 263,9 miljonit moodustasid struktuuritoetused. Kõige enam tehti välisvahenditest väljamakseid majandus- ja kommunikatsiooniministeeriumi valitsemisalas summas 142,4 miljonit eurot peamiselt ettevõtluse tugevdamiseks ja transpordi arendamiseks. Maaeluministeeriumi valitsemisala väljamaksed ulatusid 101,8 miljoni euroni, millest enamik suunati 2014.-2020. perioodi maaelu arengukava ning Euroopa Merendus- ja Kalandusfondi rakenduskava tegevuste tarbeks. Perioodi ettevalmistavad tegevused on lõpusirgel ja tulemuste saavutamist on võimalik hakata seirama rakendamise pikema edenemise järel.
Kogu käimasoleval, 2014.-2020. aasta finantsperioodil saab Eesti kasutada 4,4 miljardi euro ulatuses struktuuri- ja investeerimisfondide vahendeid ning lisaks saab taotleda vahendeid eri programmidest ja fondidest, millest varasemaga sarnase taotlemisedukuse korral võivad Eesti taotlejad saada projektide elluviimiseks hinnanguliselt ligi kahe miljardi euro ulatuses vahendeid.
Likviidseid finantsvarasid ehk hoiuseid ja võlakirju oli riigikassas novembri lõpu seisuga 1,3 miljardit eurot, mida oli 65 miljonit eurot ehk 4,8 protsenti vähem kui eelmise aasta novembris. Likviidsusreservis oli 871 miljonit eurot ning stabiliseerimisreservis 406 miljonit eurot.
Oktoobri lõpuks oli valitsussektori nominaalne eelarve ülejääk 43,2 miljonit eurot ehk 0,21 protsenti SKPst. Kohalike omavalitsuste eelarve ülejääk ulatus 98,1 miljoni euroni. Keskvalitsuse eelarve seevastu oli 51,2 miljoni euro ja sotsiaalkindlustusfondidel 3,7 miljoni euro ulatuses puudujäägis.


description: Jõulude eelsel ajal jõuab Eestisse kaks kaupa transportivat lennukit öö jooksul, ühes lennukis on 20 tonni kaupa. - DELFI

title: FOTOD ja VIDEO: Suured kaubalennukid tõid jõuludeks Eestisse mitu tonni kaupa päevas


description: Ühendkuningriigi parlamendikomitee võttis tõsise uurimise alla Briti keskpanga ja tema juhi Mark Carney, soovides selgust Suurbritannia rahapoliitika efektiivsuse ja mõju kohta alates finantskriisist, kirjutab Business Insider. - DELFI

title: Briti parlament võttis uurimise alla keskpanga madala intressitaseme


description: „Issi! Kui ma suureks kasvan, tahan saada advokaadiks. Eesti parimaks advokaadiks!“ teatas väike päkapikk Mirtel ühel septembrikuu õhtul enne magama jäämist. - DELFI

title: Päkapikk Mirtel ja Eesti parimad advokaadid

maintext:
„Issi! Kui ma suureks kasvan, tahan saada advokaadiks. Eesti parimaks advokaadiks!“ teatas väike päkapikk Mirtel ühel septembrikuu õhtul enne magama jäämist.
„Mis?“ vastas isa, päkapikk Adalbert, kes vaatamata suurele armastusele oma kõige pisema ja armsama tütre vastu, oli siiski veendunud karmikäelise ja konkreetse kasvatusstiili pooldaja ning kavatses kõikidest oma lastest eeskujulikud päkapikud kasvatada.
„Kust Sa küll sellise mõtte saanud oled ja kust Sa üldse sellist sõna kuulnud oled? Mina olen Sind ja kõiki oma teisi lapsi kasvatanud tublide päkapikkudena selleks, et teist Jõuluvanale tulevikus palju abi oleks. Päkapikk on sündinud päkapikuks, mitte advokaadiks ja päkapikuks peab tema ka saama. Mida küll Sinu vanaisa, juhtivpäkapikk Huubert, sellest arvaks.“
„Televiisorist nägin,“ vastas Mirtel. „Emme vaatas mingit K-tähega saadet ja seal rääkis üks tädi advokaat midagi andmetest. Ta oli väga tark ja meeldis mulle. Ma tahaksin temasuguseks saada.“
„Jää nüüd ilusasti magama ja näe unes tublisid päkapikutöid, nagu kinkide pakkimine või pahade laste nimekirjade koostamine!“ vastas isa ning lootis, et lapse imelik tuju on hommikuks kadunud. Ise vaatas ta veel üle enda viimase nädala ülestähendused väikese Kevini tegemistest Lääne-Virumaal ning kuna Kevin oli just sel nädalal olnud kuidagi eriliselt tubli, uinus Adalbert rahulikult ning nägi unes, kuidas ta üht eriti suurt ja eriti uhket kingitust pakkis.
Ent väikese päkapiku Mirteli advokaadiks saamise tuju ei olnud mööduv. Igal päeval pärast seda õhtut uuris ta järjest rohkem advokaatide tegemistest ning palus ka emal ja isal nendest õhtujuttudes rääkida. Vaene Adalbert oli päris kurnatud, sest oma pisitütre teadmishimu rahuldamiseks pidi ta lisaks oma niigi pingelisele päevatööle kulutama aega uurimisele, mis imeloomad need advokaadid on ning kuidas oma tütart selles imelikus soovis kahtlema panna.
Ühel päeval kurtis Adalbert kohvipausi ajal oma muret äiapapale, kelleks oli juhtumisi juhtivpäkapikk Huubert Fürchtegott Maria von SantaClaus ise. „Hmm,“ teatas Huubert ja mõtles kuuldu üle tõsiselt järele. Tema kulm vajus kipra ning muidu nii punnis ja punastest põskedest kadus hetkeks värv. Seda, et mõni päkapikk meeltesegadushoos mõne teise ameti peale on mõelnud, on aeg-ajalt tõesti kuulda olnud. Ja et mõni näiteks oma aias väikest peenart peab, seda ka. Aga et tema enda perekonna liige ja veel väike Mirtel selliste mõteteni on jõudnud, vajas tõsist järelemõtlemist.
Teisalt oli Huuberti suhtumine advokaatidesse üsna hea. Oli ta ju koos taadiga ning taadi nimel üksi mitu korda nendega suhelnud ja ka head nõu saanud. Olgu siis tegemiste Eestisse viimisel Eesti õigusruumi analüüsides (sellest saad lugeda: Kas Jõuluvanal oleks Eesti õigusruumis hea elada?) või inimesi jõulude ajal jõulumeeleollu viimisel (vastav nõudekiri leitav siit: Jõuluvana on jätkuvalt Triniti võtmeklient). Ja ka see on ju tore, et lapsel on ambitsiooni ning tahtmine kohe Eesti parimaks saada. Kogemus on näidanud, et isegi Jõuluvanal on advokaadi abi tarvis ning miks ei võiks ka neid ülesandeid täita üks päkapikk. „Ma mõtlen selle peale natuke ning annan Sulle teada,“ vastas ta Adalbertile, kui kohvipaus hakkas lõppema.
Kui Adalbert ja Huubert järgmine kord kohtusid, oli Huubertil plaan selge, samal ajal Adalbert Mirteli pidevatest advokaadiküsimustest veelgi rohkem kurnatud. „Tead!“ hõikas Huubert juba kaugelt, „viime ta päris advokaatide juurde! Ma käisin seal TRINITIs, kes Jõuluvana asjades ikka aeg-ajalt abiks on olnud. Nad olid valmis meid ka selle murega aitama.“
Ja juba istuski väike päkapikk Mirtel 20. detsembri hommikul Advokaadibüroo TRINITI suures nõukas ning küsis: „Kuidas saada Eesti parimaks advokaadiks?“ Vastused oli sellised:
TRINITI partner Erki on Eesti parim advokaat purjelauasõidus. Peamiseks kriteeriumiks sellise tiitli saamisel on konkurentsi puudumine, Erki tee purjelauduriks saamisel on olnud tavapärane, täielikust võhikust võsasurfariks ja sealt edasi.
Advokaat Ain on Eesti parim bassimees-advokaat, ameti õppimine käis lihtsalt – armastuse ja harjutamisega!
Juhtivpartner Villu on parim advokaat male suurmeistrite alistamises, sellise tiitli saamiseks on võrdselt olulised nii malemänguoskus kui enesekindlus ja ajast ees tegutsemine.
Advokaat Siim, kes peab ennast Eesti parimaks advokaat-seiklusradade ehitajaks, sai kõigepealt üle oma kõrgusekartusest. Samas oli huvi puude otsas turnida olemas juba lapsepõlves. Nõnda sattuski ta skautlusega liitudes gruppi, kes tegeles mägimatkamise ja seiklusradade ehitamisega ning see hakkas talle väga meeldima. Siim on ülikooli ajal seiklusradade ehitamisega isegi raha teeninud.
Partner Taivo, kes on Eesti parim lõõtsamängija-advokaat on oma kaasasündinud muusikameelt arendanud ka konservatooriumis.
Ja nii ongi iga TRINITI advokaat milleski Eesti parim. Karmen on olnud Eesti meister lumelauasõidus, Ramil võib kiidelda golfimänguoskusega ning Mikk on vaieldamatult parim advokaat Haapsalus toimunud ühe päeva kümnevõistluses 1. augustil 2015. Klen on kohtuadvokaadina parim selles, et ta on kõikides asjades alati vähemalt teine, Kati on parim advokaat tantsumaratonil ning Ergo on konkurentsitult Eesti parima huumorimeelega advokaat.
Kõigest, millest parimad advokaadid tol päeval päkapikk Mirtelile rääkisid, me siinkohal rääkida ei jõua. Õhtul jutustas väike Mirtel päeval kogetust ka emale. Ta oli päevast tõelises vaimustuses ning tema soov advokaadiks saada veelgi kindlam. Isegi isa oli olukorraga leppinud.
Ühelt poolt selle pärast, et väljapääsu sellest ei paistnud. Teisalt oli ta päeval avastanud, et kui isegi advokaat võib olla täitsa tore inimene, miks siis ei võiks ka tore päkapikk olla advokaat. Ema selgitas Mirtlile veel seda, et kui ta kohtas sel päeval nii paljusid inimesi, kes olid milleski Eesti parimad, siis tasub tal mõelda ka teiste inimeste ja päkapikkudega kohtudes selle peale, et kindlasti on midagi, milles just see päkapikk on maailma parim või milles võib peituda just selle inimese väärtus. Näiteks isa Adalbert on maailma parim lühinägelik piilurpäkapikk, kes oskab kardinapuul ronides samal ajal kukerpalle teha. Väike päkapikk Mirtel ise on maailma parim päkapikk, kes soovib saada advokaadiks.
Advokaadibüroo TRINITI kollektiiv ootab aga päkapikk Mirtelit juba praktikaprogrammi, sest just nii saab temast Eesti parim päkapikk-advokaat. Häid jõule!
Tähelepanu! Tegemist on turundustekstiga. Turundusteksti eesmärgiks on Teile jõulumeeleolu tekitamine. Turundusteksti valmimist toetas Sihtasutus Päkapikuõiguste Keskus.


description: Keskkonnaminister kutsub reformierakondlase Deniss Boroditši RMK nõukogust tagasi seoses seisukohaga, et riigikogu liikmed ei peaks kuuluma riigi osalusega äriühingute nõukogudesse. - DELFI

title: Deniss Boroditš kutsutakse RMK nõukogust tagasi


description: Kuna Tesla elektriautode arv on stabiilselt kasvamas, on firmal tekkinud probleem. Nimelt jätavad nii mõnedki elektriauto omanikud sõiduki mitmeks tunniks laadimispunkti, isegi peale laadimise lõppemist, kirjutab tehnikaportaal Geenius.ee - DELFI

title: Tesla kehtestab omamoodi autolaadimismaksu


description: Uuest aastast kerkib füüsilise isiku maksuvaba tulu kuus kümne euro võrra 180 euroni ja täiendav maksuvaba tulu pensioni korral 11 euro võrra 236 euroni kuus. Kuine töötasu alammäär täistööajaga töötamisel tõuseb 40 euro võrra 470 euroni kuus. - DELFI

title: Vaata, millised muutused tulevad uuel aastal maksudes


description: Poolas Gdanskis ehitava Virtsu-Kuivastu liini uus parvlaev Tõll võtab uue aasta vastu laevatehases, sest ehitaja peab veel puudusi kõrvaldama. - DELFI

title: Tõll ei jõua jõuluks koju: TS Laevad ei võtnud Poolas laeva ehitajalt vastu


description: MyFitness avab järgmise aasta suvel uudses Lasnamäe Tervisemajas oma 18. klubi. - DELFI

title: Lasnamäe saab kolmanda My Fitnessi spordiklubi


description: Virtsu ja Kuivastu liinil sõitev parvlaev Ionas andis täna tormile alla - tugeva tuule tõttu jäi mandri ja saare vahel ära viis reisi. - DELFI

title: Tuul kimbutab jõulureisijaid: parvlaev Ionas jäi tormivangi


description: Virtsu ja Kuivastu liinil sõitev parvlaev Ionas andis täna tormile alla - tugeva tuule tõttu jääb mandri ja saare vahel ära vähemalt kaks reisi. - DELFI


description:
Afg'onistonda Bosh prokuratura Vitse-prezident general Abdul Rashid Do'stumni javobgarlikka tortadi.
Vitse-prezident idorasining bildirishicha, Do'stumdan Juzjon viloyati sobiq hokim...

title: Afg'onistonda Vitse-prezident Do'stum javobgarlikka tortilishi mumkin


authors:
Kerti Kulper
Foto
Pesaleidja Facebook

description: Äsja jõudis Pesaleidja hoole alla umbes kolmekuune Melissandra, tõeline mustvalge kaunitar! Melissandra püüti kinni Narvast koos emme ja kahe õega, kes kiiresti hoiukoju jõudsid.

title: Päevakäpp: kolmekuune kass ootab oma inimest

maintext:
Melissandra jäi maha, sest on õdedest veidi isepäisem. Miks ta peakski inimest usaldama, kui ema on õpetanud, et tänavakassi päästavad kiired jalad ja terane mõistus. Ta on veel nii nooruke, tahaks tegelikult oma enda kodus mängida ja möllata ning oma inimesele silma vaadata, et teda usaldama õppida. Kassituba kõigi nende kümnete täiskasvanud kassidega on nii tillukesele kiisule väga raske koht ja kui väga vabatahtlikud ka ei püüaks – paarikümnest minutist päevas ei piisa, et hirm ja usaldamatus haihtuksid.
Muidu on tegemist igati kombeka kassineiuga, kes sööb, mida pakutakse, teab, milleks on kraapimispost ja kuidas liivakasti kasutada.
Melissandral on kiip ja kõik parasiidid on ka tõrjutud. Koju minnes saab Melissandra kaasa passi.
Kui oled valmis aitama sel imekaunil kiisuneiul leida usku inimese headusesse, siis täida kiisuvõtja ankeet. Kõikidele lisaküsimustele vastab meelsasti Melissandra isiklik vabatahtlik, kellele saad kirjutada aadressil kylli@pesaleidja.ee.


authors:
Foto
Sakchai Lalit Ap Scanpix

description: Üks kass otsustas koduaias olevast tiigist kala püüda, ainus probleem oli see, et tiiki kattis jääkiht ja kiisu ei saanud kuidagi ihaldatud kalu kätte. Aga tundub, et kassil on jääl libisedes sellegipoolest väga lõbus.

title: Lõbus video: kass üritab jää all olevaid kalu püüda


description: Laiksaares ootavad uusi omanikke kuus kutsikat, kellest kolm on emased ja kolm isased.

title: Päevakäpad: jõululaupäeval sündinud kutsikad ootavad kodupakkumisi

maintext:
Tegemist on tõeliste jõulubeebidega – kutsikad tulid ilmale 24. detsembril. Pesakonnas on kokku kümme kutsikat, kuid neljal neist on juba soovijad olemas. Kutsikate karvkate on musta ja valget värvi ning uutesse kodudesse oleksid nad valmis kolima kahe kuu pärast.
Kutsikate ema ja isa on mõlemad suured, üle põlve kõrgused segaverelised koerad. Rohkem infot kutsude kohta saab Martin Lepikult telefonil 53 995 532.


authors:
Kerti Kulper
Foto
Michael Probst Ap Scanpix

description: Maailmakuulus loomakaitseorganisatsioon PETA avaldas video sellest, kuidas Vietnamis krokodille elusalt nülitakse.

title: Võigas video paljastab, kuidas valmistatakse krokodillinahast kuulsate brändide aksessuaare

maintext:
Krokodillinahast valmistatakse kuulsate brändide – teiste seas ka Louis Vuittoni – «luksuslikke» aksessuaare alates käekottidest kuni vöödeni. Videod on filmitud salaja ja lisaks krokodillide nülgimisele on näha ka seda, kuidas õnnetud loomad peavad kas üksikutes puurides või mitmekesi kitsasse puuri topituna surma ootama.
Vietnamist eksporditakse igal aastal umbes 30 000 krokodillinahka. PETA aktivistidel õnnestus filmida, kuidas krokodille koheldakse enne, kui nende nahast tehakse uhkeid käekotte, rahakotte, vöid ja jalanõusid, mida armastavad kanda paljud kuulsused. Louis Vuittoni krokodillinahast käekott võib maksta umbes 29 000 eurot.
Hermesi brändi krokodillinahast käekott. BOBBY YIP/Reuters/Scanpix
Bioloog Clifford Warwick ütles videot kommenteerides, et see, kuidas krokodille nülitakse, valmistab loomadele kahtlemata palju valu ja on ääretult ebainimlik. Warwick lisas, et ükski märk ei viita videos sellele, et krokodillid oleksid enne nülgimist täielikult surnud.
PETA president Ingrid Newkirk kutsub tarbijaid üles sekkuma ja loomi piinadest päästma. Newkirki sõnul on nad ühendust võtnud ka LVHM-iga, mille alla kuuluvad kuulsad brändid nagu Louis Vuitton, Givenchy, Christian Dior ja Marc Jacobs.
Videot saab vaadata PETA Facebooki lehel. Hoiatus: videos on häirivaid kaadreid!


authors:
Foto
David Moir Reuters

description: Lumes on ääretult tore mängida, sellele ei vaidle ilmselt keegi vastu. Lumes saab teha ingleid, pidada lumesõda ja muidugi meisterdada lumememme.

title: Video: pandakaru naudib lumememmega talve


authors:
Kerti Kulper
Foto

description: Koerte juuksur Kadi-Liis Säre, kes puutub igapäevaselt koertega kokku, kirjutab sotsiaalmeedias sellest, et vanemad võiksid oma lastele rohkem selgitada, kuidas koeraga ringi käia. Kui koer peaks last hammustama, siis ei tasu kohe looma süüdistada, sest ükski koer ei hammusta päris ilma põhjuseta.

title: Kadi-Liis Säre: lapsevanemad, õpetage lapsi loomadega õigesti käituma

maintext:
Armsad lapsevanemad, see mõte on eelkõige teile! Ma südamest palun – õpetage oma lapsi, mis on korrektne käitumine koera suhtes. Me küll mõtleme, et see on elementaarne, et koer aktsepteerib last ning nii armas on vaadata, kuidas koer laseb lapsel seljas aeleda, saba värvipintslina kasutada, seljas ratsutada, kõvasti kallistada ning ninale musi anda, tõesti, nii armas on! Aga palun mõistke – see ei ole normaalne.
Kui palju on juhtumeid, kus koer hammsutab last ning 99 protsendil juhtudel on «paha koer» see, kes saab karistada, halvimal juhul pannakse koer isegi magama. Aga tõde on see, et kuni hammustamiseni on koer andnud märku sajal erineval viisil, et talle ei meeldi see, mis temaga tehakse. Inimene aga kahjuks väga tihti ei mõista neid märke või tõlgendab valesti. On ka juhtumeid, kus koeral on mõni kehaosa väga valus ning laps teeb pahaaimamatult talle haiget ning see tekitab koeras nii tugeva valuaistingu, et tema esimene reaktsioon on hammustamine.
Näide elust enesest – laps kallistas oma pere kuldset retriiverit ning sai näkku pureda. Koer pandi magama, aga lahkamise käigus selgus, et koeral oli väga tugev kõrvapõletik. Kel endal kõrvapõletik on olnud, kindlasti teab, KUI valus see võib olla (ja siis kujuta ette et keegi näiteks lööb või pigistab haiget kõrva).
Veel üks näide elust enesest – laps kallistas oma pere koera, samuti kuldset retriiverit, ning sai samuti näkku pureda. Ka see koer pandi magama ning lahkamisel selgus, et koeral oli kõrvakanalis pliiats.
Mida tegid koerad antud olukordades valesti? Mitte midagi.
Mida saab üks koer veel teha, kui öelda oma keeles, anda märku kogu oma kehaga (huulte limpsimine, pea ära keeramine, haigutamine, eemale tõmbumine, hammaste näitamine, urisemine, ning kui lõpuks enam mitte mistki ei aita, siis hammustamine)? Mida muud saab ta teha, kui tema peremees, kellelt ta peaks saama abi, tuge ja kaitset, talle seda ei paku, vaid laseb oma järglasel teda kiusata?
Urin on kõige viimane hoiatus enne hammustust. Urin tähendab: «Ma palun, lõpeta see, mida sa teed, mul on juba väga halb!» Kui laps mängib koeraga ja sa kuuled urinat, siis reageeri sellele! Ära karista koera, vaid vii laps minema ning lase koeral rahulikult olla, ta ei pea taluma mängu/kontakti, mida ta ei soovi. Loomulikult on ka olukorda, kus urin ei ole õigustatud, aga ma pean silmas eelkõige selliseid situatsioone, kus laps teeb koerale midagi sellist, mis tegelikult ei ole aktsepteeritav.
Ehk siis – kui koer näeb, et mitte keegi teda ei kuula ning tema kehakeelest aru ei saa ning hoiatava urisemise eest saab veel tagatipuks karistada ka, siis edaspidi jätab ta kõik muud etapid vahele ja hammustab kohe, hoiatamata. Sest ta teab, et see töötab. Aga siis on ta «paha koer» ja halvad asjad alles hakkavad temaga juhtuma...


authors:
Kerti Kulper
Foto
Kassi Koju Facebook

description: Blacky on kassipojana Balti jaamast leitud süsimust kassitüdruk, kes on kasvanud üles varjupaigas.

title: Päevakäpp: süsimust Blacky otsib kodu


authors:
Kerti Kulper
Foto
Anete Erdfeld

description: Väga keeruline on öelda, palju võib olla loomi, kellele omanik paneb küll toidukausi nina alla, kuid vahel unustab sellegi. Eesti Loomakaitse Seltsini jõuab teateid unarusse jäetud loomadest pea igapäevaselt. Sellise saatusega koeri, nagu oli Reks, on palju, kuid Reksi elu muutus päevast, mil ta sai uue ja hooliva kodu.

title: Reksi lugu: raskelt haige koer võitis tänu hoolivusele elupäevi

maintext:
Kui loom on noor, on talle kerge uut kodu leida, kuid loomakaitsjatele valmistab teinekord muret, kuidas leida kodu eakamatele loomadele, kes samuti väärivad head elu, kuid kes ei ole enam mänguhimulised kutsikad või kassipojad, vaid võivad olla probleemsed. Reksi lugu on väga hea näide, kuidas armastusega on võimalik võita kõik raskused.
Reksi eelmine omanik pidas Reksi ketis, «unustas» talle süüa anda, koera küüned olid lõikamata, karv kole, koeral oli juba väga raske haigus, aga ka see jäi omanikul märkamata. Õnneks märkasid head inimesed Reksi kurba olukorda ja teatasid sellest Eesti Loomakaitse Seltsile, kelle palvel oli omanik nõus koera ära andma. Reks läks hoiukodusse, kuid hoiukodu jäigi Reksi uueks päriskoduks, sest arstid ütlesid, et põrnakasvaja on teinud oma töö, loobusid esialgu planeeritud operatsioonist ning teatasid, et Reksil on elada jäänud kolm kuud.
Anete ja Reks / Erakogu
Hoiukodu pakkuja Anete Erdfeld räägib Reksist ainult väga soojade sõnadega ja imestab isegi, et algselt arstide lubatud kolmest kuust sai hoopis kümme kuud, kuid teekond, mis Reksiga koos läbiti, ei olnud alati kerge. Eriti raske oli alguses, sest Reks oli eelmise omaniku juures ketikoera elu elades muutunud väga kurjaks. «Hoidsin alguses Reksi omaette toas ja teisest toast temaga rääkides harjutasin teda alguses vaikselt oma häälega. See kestis umbes nädal. Reksil oli meile tulles pikka aega peas ka suukorv, mida aga nädalaid ära võtta ei saanud, sest Reks oleks meid kõiki nahka pistnud. Alguses toitsime teda peo pealt, aga hiljem saime anda talle püreestatud toitu, mida ta läbi suukorvi sõi.»
Arstid kirjutasid Reksile välja antibiootikumid ja valuvaigistid, et koer saaks elada võimalikult täisväärtuslikku elu – niipalju, kui talle seda jäänud oli. «Reks hakkas ilusti kõndima ning pealtnäha ei olnudki aru saada, et koer on tõsiselt haige,» räägib Anete. Tasapisi kohanes Reks uue eluga. Anete sõnul lasi Reks pikka aega ainult ainult teda oma isiklikku ruumi, kuid aegamööda sõbrunes ka teiste pereliikmetega, sealhulgas ka nooremate koertega, kellele ta oli vahel nagu torisev ja pahur vanaisa. «Reksi võiks iseloomustada sõnaga «mänguline». Talle meeldis, kui talle tennisepalli visati, mille ta siis ära nätsutatuna tagasi tõi. Vahel tassis ta kompostihunnikust ka kartuleid tuppa. Tema elurõõm oli tagasi.»
Reks armastas kodu ümbruses koos perenaisega jalutuskäike teha. Alati oli Reks see, kes sai valida tempo ja jalutuskäigu kestvuse, sest valutav selg ja jalad kippusid pikapeale end tunda andma. «Inimesed vaatasid, et Reks on raske juhtum ja küsisid minult, et miks ma teda varjupaika ei saada. «Aga mina olengi ju tema varjupaik,» vastasin neile. On ka küsitud, miks ma ei lase teda magama panna, aga nägin Reksi silmades elurõõmu,» selgitab Anete. Justkui meelega arstide ennustusi trotsides elas Reks kümme kuud täisväärtuslikku koeraelu. Temast hooliti, teda armastati ja ta oli täieõiguslik pereliige. Anete usub, et ka pärast lahkumist jälgib Reks oma pere tegemisi. «Nägin unes, kuidas Reks kuu aega pärast surma vaatas mulle otsa. Küsisin, et mida sa teed siin, sa pidid ju surnud olema. Siis Reks justkui oma silmadega ütles, et olen tegelikult ju siin.»
Inimesed pelgavad kurbust ja leina ning püüavad end nende tunnete eest kaitsta. On ka peresid, kuhu ei julgeta looma võtta kartuses, et loom ükspäev sureb ja siis tuleb paratamatult leinaga toime tulla. «Keegi meist ei ela igavesti. Kurbus on lühiajaline, aga rõõm loomast on palju suurem. Iga lahkumine on kurb, aga mõne aja möödudes hakkab taas parem, negatiivne ei jää valitsema,» on Anete kindel. «Loom tuleb meie ellu justkui kingitust tegema, aga pärast tema lahkumist jäävad alles mälestused. Oluline on teha loomast tema eluajal pilte, videoid, sest need aitavad mälestust hoida.»
Reks / Anete Erdfeld
Küsimusele, kas pärast nii emotsionaalset kogemust tuleks abivajava ja keerulisema looma võtmine uuesti kõne alla, annab Anete konkreetse vastuse: «Kindlasti. Mind see kogemus ei hirmuta. Ma soovisin nii väga, et Reks eelmise omaniku juurest pääseks. Kui öeldakse, et annad kellelegi sõrme, siis ta võtab terve käe, siis Reksi puhul võiks öelda, et andsid sõrme, aga tema andis sulle viis sõrme vastu.»
Lõpetuseks on Anetel inimestele sõnum: «Kui sa ise abivajavat looma aidata ei saa, siis palun märka teda ja anna looma olukorrast teada inimestele, kes saavad aidata.»
Vaata Eesti Loomakaitse Seltsi lehelt, kuidas saad sinagi abivajavaid loomi aidata!


description: Moskvas toimus paar päeva tagasi koertenäitus Kuldne Kaelarihm 2016, kus muuhulgas võisteldi ka parima kostüümi auhinna nimel.

title: Pildid: Moskva koertenäitusel toimus ka kostüümivõistlus


authors:
Kerti Kulper
Foto
Joel Sartore
National Geographic Creative
Caters

description: Mainekas loodusajakiri National Geographic valis välja 2016. aasta parimad loomafotod. Kahekümne parima hulka jõudsid fotod karudest, gorilladest, ninasarvikutest ja paljudest teistest loomadest ning ka lindudest.

title: National Geographic valis välja selle aasta parimad loomafotod

maintext:
Fotod on tehtud erinevates riikides ja iga foto jutustab ka mingi loo. Fotograafid teavad, et hea pildi saamiseks tuleb vahel asjale loominguliselt läheneda. Näiteks ühe foto puhul peideti kaamera surnud sebra korjusesse, et fotole tabada raisakotkad.
Muljet avaldavaid fotosid saab lähemalt vaadata National Geographicu veebilehel.


authors:
Kerti Kulper
Foto
Caro
Sorge

description: Valmistad endale maitsva võileiva ja asud seda teleri ees isukalt sööma. Peagi märkad, et koer ei suuda pilku su võileivalt pöörata ja vaatab sind sellise näoga, nagu poleks juba nädalaid süüa saanud. Kas tuleb tuttav ette?

title: Kas koerad on tõesti kogu aeg näljased?

maintext:
Miks käituvad koerad nii, justkui nad oleksid kogu aeg näljased? Veterinaar dr Kathryn Primmi sõnul on ülekaaluliste lemmikloomade hulk suurem kui eales varem. Seega võib vast julgelt väita, et iga kord, kui koer üritab jätta muljet, et ta on näljane, pole see tegelikult nii, kirjutab iHeartDogs.
Selle paremaks mõistmiseks tuleb mõelda koerte minevikule. Koerad on arenenud pikka aega koos inimestega ja nad on omaks võtnud n-ö raipesööja kombed. Vanal ajal toitusid koerad ju sellest, mis inimeste toidulaualt üle jäi. Lisaks sellele on ju tunduvalt lihtsam ja ka ohutum sorida inimeste prügikastides, kui huntide kombel jahti pidada. Discover Wildlife'i andmetel saadab hunte jahipidamisel edu umbes 14 protsendil kordadest, samas kui koerad leiavad ilmselt iga kord prügis sobrades midagi, mis sobib põske pista.
«Tänapäeval ei pea koerad enam prügis kolama, sest omanikud ostavad neile söögiks vaid hästi või lausa väga häid asju. Mõned valmistavad koertele lausa ise süüa,» rääkis dr Primm. Vastutasuks hea toidu eest valvavad koerad meie kodusid, perekondi ja muid väärtuslikke asju.
Inimestega koos elamine on õpetanud koertele, et häid võimalusi tuleb ära kasutada. Kui omanik teleri ees võileiba sööb ja mõni paluke sellest peaks maha kukkuma, siis see on ju kahtlemata hea võimalus. Aga ära lase koeral end petta, tegelikult ei ole ta kogu aeg näljane.


description: «Tähesõdade» fänne tabas eile kurb uudis: printsess Leiana tuntuks saanud Carrie Fisher suri. Lisaks perele, sõpradele ja fännidele jääb Fisherit taga igatsema ka tema koer, kes oli viimastel aastatel truult näitlejanna kõrval.

title: Carrie Fisheri koer jättis omanikuga hüvasti


description: Ahne ja hea isuga koer rikkus peaaegu ühe pere jõulud, kuna pistis nahka terve kalkuni, mis oli mõeldud jõululauale.

title: Isukas koer pistis suure jõulukalkuni nahka

maintext:
Koera omanik David Barrett rääkis, et 5-aastane koer nimega Bubba hiilis jõululaupäeval kööki ja sõi ära suure kalkuni, mis ootas lauale viimist. Perel polnud aimugi, mida näljane koer oli teinud, kuni hetkeni, mil koer heitis põrandale pikali ega suutnud enam liigutada, kirjutab Daily Mail.
Koer jättis alles vaid tükikese kalkuni rinnafileest. Omanik tegi end täis õginud koerast pilti ja jagas seda Twitteris. Barretti sõnul sõi koer nii palju, et nägi välja kaks korda suurem kui tavaliselt.
Õnneks polnud jõulud aga täielikult rikutud – peretuttavad tõid Bubba perele oma jõulupraadidest järele jäänud palad ja kõigi kõhud said täis. Pere sõnul panevad nad koera alates uuest aastast dieedile.
@David_Barrett5 there's the culprit she can't move pic.twitter.com/BDsMlYT2UW


authors:
Kerti Kulper
Foto
Pärnu Loomade Varjupaik

description: Pätu on pisikest kasvu isane taksilaadne koer.

title: Päevakäpp: taksilaadne Pätu ootab kodupakkumisi


description: Kuigi loomaomanikel võib olla palju toredaid lugusid sellest, kuidas nende kass või koer on teistest loomadest kahtlemata targem, on sel teemal tehtud üsna vähe teaduslikke uuringuid.

title: Kumb on targem: kass või koer?

maintext:
Üks moodus on vaadelda ja võrrelda kasside ning koerte aju, ent mõned teadlased on arvamusel, et aju suurus (kassidel 0,9 protsenti ja koertel 1,2 protsenti kehamassist) ei näita, kui intelligentse loomaga on tegu, kirjutab Live Science.
Aju suuruse asemel tuleks vaadelda hoopis närvirakke. Ajupiirkonnas, mis tegeleb informatsiooni töötlemise, probleemide lahendamise ja tajuga, on kassidel 300 miljonit ja koertel 160 miljonit närvirakku. Sellest hoolimata pole kasside võimeid kuigi palju uuritud ja põhjuseks võib olla see, et kassidega on üsna keeruline koostööd teha. Psühholoog Christian Agrillo ütles oma kogemustele tuginedes, et tema arvates on näiteks kaladega lihtsam töötada kui kassidega.
Koerte intelligentsust on aga lähemalt uuritud ja eksperimente läbi viidud. Näiteks suudavad koerad esemeid kategooriatesse jagada ja mingil määral mõistavad koerad sedagi, mida omanik mõtleb.
Teadlased on arvamusel, et kuna kassid on üsna intelligentsed, siis on võimalik neile teatud asju õpetada, kuid see ei tähenda, et kassidel oleks loomupäraselt sarnaseid võimeid, mis on paljudel teistel loomadel. Eksperimentidega on näiteks suudetud tõestada, et kassid mõistavad käežeste samamoodi nagu koerad.
Nii kassid kui koerad on suutelised lahendama lihtsaid nuputamisülesandeid, mille preemiaks on toit. Kui aga peaks selguma, et tegemist on raskema nuputamisülesandega, siis pöörduvad koerad abi saamiseks inimeste poole, samas kui kassid üritavad järjekindlalt ise hakkama saada. See ei tähenda, et koerad oleksid kassidest targemad, aga kuna nad on inimestega kauem suhelnud, siis on neil kassidest paremad sotsiaalsed oskused.


description: Enne jõule palusime lugejatel meile saata jõulupilte oma lemmikloomadest. Saabunud on juba nii mõnedki toredad pildid, aga kes soovib, võib veel enda lemmikute fotod meie poole teele saata.

title: Galerii: lugejate pildid oma jõule nautivatest lemmikutest


authors:
Kerti Kulper
Foto
Iain Watts Mercury Press
Media Caters News Agency Scanpix

description: Üks Floridas elav paar otsustas palgata inimese, kes nende kahe Yorkshire'i terjeriga päeval jalutamas käiks, kuna nad ise pidid tööd tegema. Mõni aeg hiljem avastasid koeraomanikud, et koerajalutaja oli neid petnud.

title: Salakaamera paljastas, et koerajalutaja pettis oma kliente

maintext:
Nad hakkasid kahtlustama, et midagi on korrast ära siis, kui koerad üha tihemini tuppa pissisid. Koerajalutaja kontrollimiseks seadsid nad kööki, kus asus koerte aedik, üles kaamera, vahendab iHeartDogs.
Kaamera lindistuselt selgus, et koerajalutaja tõesti käis iga päev nende kodus, aga koeri ta kordagi jalutama ei viinud. Ta tõstis koerte jalutusrihmad alati kapi peale, et jääks mulje, justkui neid oleks hiljuti kasutatud.
Koerte omanikud rääkisid jalutajaga sellest ja naine tunnistas üles, et ta tõesti polnud koertega jalutamas käinud. Terjerite omanike soovitus teistele koeraomanikele on see, et ei tasu inimesi väga kergekäeliselt usaldada. Paluge koerahoidjatel või -jalutajatel teha pilte või muul moel oma tegevust jäädvustada, et saaksite olla kindel, et teie lemmikute eest hoolitsetakse hästi.


description: Nii mõnedki pered said ilmselt jõulude ajal ühe pereliikme juurde: lapsele kingiti ammu igatsetud kass või koer. Kui pühad on läbi saanud ja esmane vaimustus haihtunud, siis võib aga selguda, et loom pole sugugi soovitud pereliige.

title: Kui omanik soovib loomast loobuda

maintext:
Põhjuseid, miks loomast loobutakse, võib olla mitmeid. Enne, kui võtate mõne varjupaigaga ühendust, tasuks hoolikalt läbi mõelda, miks loomast loobuda. Kui põhjuseks on looma käitumisprobleemid, siis neile on võimalik lahendus leida. Kas olete veterinaari juures juba käinud või mõne koeratreeneriga nõu pidanud?
Kui olete otsuses kindel, siis võiks esialgu näiteks sotsiaalmeedia vahendusel loomale uut kodu otsida. Kui leiad oma tuttavate ringist koerale või kassile uue omaniku, siis saad kindel olla, et loom suundub heasse ning armastavasse perre. Facebookis saab taolisi kuulutusi lisada Koduotsija lehele või võid kirjutada Varjupaikade MTÜ-le (info@varjupaik.ee). Kirjas võiks lahti seletada, mis on selle otsuse tagamaad ja lisada tuleks ka looma pilt. Lisaks Varjupaikade MTÜ-le on veel mitmeid mittetulundusühinguid, kes tegelevad kassidele kodu otsimisega, neist suuremad on Kasside Turvakodu ja Pesaleidja. Hea oleks, kui looma äraandmisega poleks väga kiire, sel moel on see kogemus looma jaoks vähem traumeeriv.
Varjupaigad võtavad loomi vastu reeglina vaid siis, kui neil on vaba ruumi. Varjupaikade MTÜ alla kuuluvad varjupaigad võtavad loomi vastu vaid varjupaiga külastusaegadel ja kindlasti tuleb juba enne varjupaigaga sel teemal ühendust võtta. Varjupaikadesse saabuvad loomad peavad olema vähemalt kümme päeva varem vaktsineeritud kompleks- ja marutaudivaktsiiniga ning kaasas peab olema sellekohane dokument loomaarsti kinnitusega (vaktsineerimistunnistus, lemmikloomapass vms).
Kui loom on steriliseeritud/kastreeritud ning mikrokiibiga märgistatud, leiab ta palju kiiremini uue kodu. Looma vastuvõtmise eest varjupaik tasu ei võta, küll aga tuleb maksta kinni või teostada enne varjupaika toomist loomale uude koju minekuks vajalikud protseduurid: kehtiv kompleksvaktsiin ja lemmikloomapass (või vaktsineerimistunnistus), parasiiditõrje, kassidel FIV test, kiipimine, steriliseerimine või kastreerimine.
Kui loom on võetud mõnest Varjupaikade MTÜ varjupaigast ja selgub, et sa ei saa teda enam pidada, siis tuleks ühendust võtta sama varjupaigaga.
Eesti Loomakaitse Selts paneb kõigile praegustele ja tulevastele loomaomanikele südamele, et looma võtmine peaks olema hoolikalt läbi mõeldud otsus. Enne looma võtmist võiks pereliikmetele teha näiteks allergiatesti välistamaks, et mõnel pereliikmel võib kassi või koera suhtes tekkida allergia. Kui aga tõesti peaks ilmnema põhjused, mis ei võimalda looma enam pidada, siis on loomaomaniku kohuseks leida lemmikule uus kodu. Mitte ühtegi looma ei tohi lihtsalt tänavale visata!


authors:
Foto
Maaja Kitsing

description: Tallinna loomaaed teatas paari nädala ees, et 26. novembri öösel ja varahommikul sündis 13-aastasel jääkaru Friidal kaks poega. Kahjuks ei pidanud üks poegadest vastu, kuid teine kasvab jõudsalt.

title: Vaata, kui palju on jääkaru Friida poeg nelja nädalaga kasvanud


description: Kassid on toredad, aga samas ka veidrad tegelased. Huvitav on neid tundma õppida ja teada saada, miks nad käituvad nii, nagu nad käituvad.

title: Miks meeldib kassidele magada veidrates kohtades?

maintext:
Võrreldes inimestega magavad kassid väga palju. Kassid on kõige aktiivsemad koidiku ja videviku ajal, mil on hea jahti pidada. Ülejäänud päeva eelistavad nad kasutada mängimiseks ja magamiseks ning magada armastavad kiisud vahel väga veidrates kohtades, kirjutab iHeartCats.
Loomaarst dr Kathryn Primm sõnas, et kuna kassid magavad päevas väga palju, siis nad valivad oma magamiskohta üsna hoolikalt. «Kass võib valida magamiseks koha, kust on hea ülevaade toale,» tõi dr Primm näiteks. Looduses peavad kassid väga valvsad olema, mistõttu on hea, kui ka magamiskohast avaneb ümbrusest hea ülevaade.
Ilmselt oled ka loomaaias käies märganud, et suured kaslased võivad vahel üsna kõrgel mõnel puuoksal pikutada. Magamise ajal on kaslased kõige haavatavamad ning sellepärast meeldivadki neile sellised kohad, kus nad oleks vähemalt mingil määral kaitstud.
Vahel meeldib aga kassile magada peidus. Ta võib valida koha, kus on vaid üks ligipääs, et ta saaks hoolikalt jälgida seda suunda ja end kaitsta. Kui tema seljatagune on n-ö kinnine, siis on kass teadlik sellest, et ta peab silma peal hoidma vaid ühel suunal. Seetõttu meeldivad kassidele ka karbid, kastid ja korvid. Kassile meeldib, kui ta on mitmest küljest kaitstud.
Mõnikord jääb aga mulje, et kass oleks justkui käigupealt magama jäänud, valimata selleks erilist kohta. Dr Primm rääkis, et kodukassid tunnevad end üldiselt kodus igal pool turvaliselt, mistõttu pole ebatavaline, et nad võivad ka keset tuba vaibal magada. Samas võib kohavalikut mõjutada seegi, kuhu paistab päike või kus asub küttekeha, kuna kassid armastavad väga sooja.


authors:
Kerti Kulper
Foto
Koen Van Weel Afp

description: Jõulupühade eel on paljudel tahtmine midagi head korda saata. Miks mitte külastada mõnda loomade varjupaika, kus saab loomadega tegeleda ja neile seltsi pakkuda.

title: Tee head: nimekiri asjadest, mida võiks loomade varjupaikadesse viia

maintext:
Loomadel on alati hea meel külalisi vastu võtta, kuid on ka mõned asjad, mida neil varjupaikades vaja võib minna. Uurisime erinevatest varjupaikadest, milliseid asju neil tarvis on.
Varjupaikade MTÜ, kes haldab koduta loomade varjupaiku Tallinnas, Pärnus, Viljandis, Valgas, Võrus, Viru- ja Läänemaal on lausa oma veebilehel välja toonud nimekirja vajalikest asjadest. Kuna tihtilugu tuuakse neile ka asju, mida nad tegelikult ei vaja, siis mõistlik oleks enne varjupaiga külastust uurida, mida viia ja mida mitte. Vajalike asjade hulka kuuluvad:
tennisepallid, kummipallid, koertele ja kassidele mõeldud mänguasjad;
hooldusvahendid (küünetangid, šampoonid, harjad, kammid, kraasid, kirbu- ja ussirohud);
vannilinad, käterätikud, fliistekid;
kaela- ja jalutusrihmad;
toidunõud (parimad on metallist);
kasside liivakastid;
transpordipuurid;
kraapimispuud kassidele.
Lisaks neile asjadele võib Varjupaikade MTÜ varjupaikadesse viia ka näiteks klooripõhiseid puhastusvahendeid, seepi, pesupulbrit, nõudepesuvahendit, majapidamispaberit, moppe, harju, ämbreid, pihustipudeleid, kummikindaid, kummikuid, esmaabivahendeid, prügikotte. Terve nimekirja vajalikest asjadest leiad Varjupaikade MTÜ veebilehelt.
MTÜ Kasside Turvakodu elanikud rõõmustaksid väga, kui neile viia pehmeid pesasid või kraapimispuid. Oodatud on ka rätikud ja pleedid, mida saab kassidele puuridesse alla panna ning millest saab mõnusaid pesasid teha.
Ka turvakodus on alati tarvis transpordipuure, liivakaste ja sööginõusid. Jõulukinkide nimekirjast ei puudu kindlasti ka mänguasjad (piiksuvad hiired), ent kõige rohkem ootavad kassid ikkagi seda, et saaksid oma päriskoju kolida. Kui soovid Kasside Turvakodusse vajalikke asju viia, võta nendega ühendust aadressil info@kassideturvakodu.ee.
MTÜ Kassiabi võtab hea meelega vastu väiksemaid õhemaid tekke (nt fliistekke), mida saaks kasutada kiisudele pesade tegemiseks. Ka padjapüüre läheb alati tarvis. Kassiabi vabatahtlike sõnul pole aga tarvis varjupaika viia pakse vatitekke, kuna need on kasside jaoks liiga suured. Kui soovid Kassiabi aidata ja neile vajalikke asju viia, võta nendega ühendust info@kassiabi.ee.


authors: Marc Dalangin Caters News Agency Scanpix

description: Peitusemäng on tavaliselt laste üheks suureks lemmikuks, aga lisaks lastele armastavad end peita ka koerad. Mõnel koeral tuleb see hästi välja, kuid enamasti ei oska kutsad endale head peidupaika leida ja tulemus on üsna koomiline.

title: Lõbusad pildid: koerad, kes ei oska sugugi peitust mängida


description: Ukrainas võib talv tänavatel hulkuvate loomade vastu üsna karm olla. Eriti keeruliseks muudab asja veel see, kui loom peaks olema vigastatud.

title: Liigutav video: ustav koer ei lahku vigastatud kaaslase juurest


description: Uuringud on näidanud, et umbes 50 protsenti koertest kardab mingil määral erinevaid valjusid helisid. Kuna aastavahetusel on kombeks rakette lasta ja sellega kaasneb palju müra, siis võib vaid oletada, kuidas see mõjub heli suhtes tundlikele koertele.

title: Raketipauke pelgavale koerale ei tohi loomaarsti loata rahusteid anda

maintext:
Tundlikke koeri on võimalik rahustada ravimite abil, just nagu inimesigi, kuid loomaarst Liis Uusaed sõnas, et kindlasti pole koertele rahustite kirjutamine tavaline praktika. Kui kliinikusse pöördub omanik, kelle koeral on käitumishäire, mis segab nii omanikku kui koera, siis kõigepealt suunatakse ta edasi käitumisspetsialisti juurde. Esmajärjekorras üritatakse jõuda probleemi tuumani ja läheneda probleemile erinevate käitumuslike võtetega. Kui sellest pole abi, siis on võimalik loomale välja kirjutada antidepressante.
Liis Uusaed sõnas, et ei saa välja tuua kindlaid olukordi, mil antidepressant oleks koerale parim valik. Isegi, kui probleem on mitme koera puhul sama – näiteks koerad ründavad ette hoiatamata inimesi –, siis kõik loomad on ikkagi erinevad ja erinev on ka probleemi tekkepõhjus. «Nii võib ühte looma aidata üks meetod ja teisele on võib-olla tõesti vaja määrata medikamentoosne ravi,» ütles ta.
Loomade rahustamiseks on kasutusel nii humaan- kui veterinaarravimid. Uusaed rääkis, et üldiselt eelistatakse veterinaarravimeid, aga kui kindla toimeainega ravim pole loomadele kättesaadav, siis on võimalik taotleda luba ka humaanravimi kasutamiseks. «Kindlasti ei tohi ükski koeraomanik kasutada inimestele mõeldud ravimeid loomade peal ilma loomaarsti loata. Kui koeral on probleem, siis tuleks igal juhul konsulteerida kõigepealt loomaarstiga,» hoiatas veterinaar. Ta lisas, et inimestele mõeldud ravimid on loomadele tihti palju toksilisemad ja ka doosid on sootuks erinevad.
Mida aga teha koeraga, kes kardab paaniliselt raketipauke? Liis Uusaed soovitas koerale koju tekitada peidupaiku ja kindlasti ei tohi koera aastavahetuse ööl õue jätta. «Kui paugurikas öö on möödunud ja tegu on õpitud käitumisega – enamasti kipub see nii olema –, siis tuleks jaanuarist hakata probleemiga tegelema ning alustada koera ümber õpetamist,» jagas ta koeraomanikele soovitusi.
Selleks, et koer ei pelgaks raketipauke, peaks temaga tööd tegema juba kutsikaeas, kuna siis on suuri foobiaid võimalik ennetada. Konsulteerida tuleks loomaarsti või inimesega, kes tegeleb igapäevaselt koerte käitumisega ja küsida oma looma kohta nõu. Nagu inimesed, nii erinevad ka loomad üksteisest ja nende probleemidele tuleb läheneda individuaalselt. «Käitumisprobleemide ravis pole antidepressandid kindlasti esikohal,» rõhutas Uusaed. «Kõige mõistlikum oleks tegeleda probleemi ennetamisega juba kutsikaeas. Kui probleem on tekkinud, siis tuleks konsulteerida spetsialistiga, kes aitab probleemile lahendust leida.»
Lisaks kasvatuslikele võtetele on välja töötatud ka erinevaid loomatoite, mille eesmärgiks on vähendada ärevust. Loomapoodidest ja -apteekidest võib leida ka erinevaid looduslikke vahendeid loomade rahustamiseks alates šampoonidest ja lõpetades suukaudsete toidulisanditega. Nende preparaatite puhul tuleb arvestada sellega, et olenevalt käitumishäirest ja indiviidist ei pruugi need igat looma aidata. Samuti tuleks silmas pidada seda, et taolisi preparaate peaks loomale manustama pikemalt enne eeldatavat stressiolukorda.


authors:
Katarina Krinka
Foto

description: Õues kärgatavad särisevad raketid ja toas peidab end paanikas koer, kes arvab, et käes on maailma lõpp. Kuidas peaks koeraomanik käituma?

title: Kümme nippi, kuidas koera ilutulestiku ajal rahustada

maintext:
On tõestud, et umbes 50 protsenti koertest kardavad mingil määral valjusid helisid. Paljude loomaomanike meelehärmiks ei jäeta paugutamist ainult kuu viimasele õhtule, vaid lennutatakse ilutulestikku taevasse praktiliselt kogu kuu vältel. Järgnevalt on toodud mõned nipid, kuidas oma neljajalgset sõpra sel äreval perioodil aidata, kirjutab koeratoit.ee.
1. Jää ise rahulikuks! Koerad on kehakeele lugemises väga osavad ja tunnetavad hästi omaniku närvilisust ja hirmu. Sinu ärevus on märk koerale, et paanikaks on põhjust.
2. Eira koera hirmunud käitumist isegi, kui sul on koerast kahju. Tähelepanu pööramine = käitumise premeerimine. Äreva koera rahustamine ja lohutamine on tema jaoks kartliku käitumise premeerimine, mis võib edaspidi esile kutsuda veelgi tugevama reaktsiooni. Kiida koera hoopis siis, kui ta näitab maharahunemise märke.
3. Ära keela koerale füüsilist kontakti. Osadele koertele mõjub paitamine või lihtsalt kaisus olemine rahustavalt ning nad ei tunne end oma ärevuses üksinda. Võid proovida koerale selga tõmmata liibuva särgi või siduda ümber lina/rätiku, mis istub tihedalt vastu keha.
4. Lase koeral soovi korral peitu minna ning ära sunni oma lemmikut hirmule vastu astuma. Kui ta tahab kuhugi varjulisse kohta pugeda, luba tal seda teha.
5. Teades juba ette, et sinu koer kardab, võid valmis ehitada hämara peidukoha, tõmmates näiteks tema puurile teki peale. Kui koeral puuri ei ole, improviseeri ning ehita talle kindlus akendest eemal. Tee see valmis vähemalt nädal enne, et koer saaks sellega harjuda. Võid pesa varustada vee, toidu ning lemmikmänguasjadega. NB: ära muuda koera tavapärase pesa asukohta, kuna see võib turvatunnet häirida.
6. Ilutulestiku helide summutamiseks pane mängima muusika või teler ning hoia uksi ja aknaid suletuna.
7. Valgussähvatusi aitab vähendada kardinate ette tõmbamine.
8. Leia koerale tähelepanu kõrvaletõmbamiseks tegevust – mängi temaga, anna närimiskont või pane täidetava mänguasja sisse maiuseid. Isegi kui ta kohe ei huvitu, on tal see võimalus olemas.
9. Ära jaluta koera lahtiselt ega jäta teda üksi õue. Igal aastal jookseb just aastavahetuse perioodil kordades rohkem koeri ära kui muul ajal ning paanikas võivad nad päris kaugele sattuda. Tee omalt poolt kõik, et sinu koer poleks üks nendest. Katsu vältida jalutamist aegadel, mil kõige rohkem paugutatakse. Kinnita kaelarihmale oma telefoninumber ning kontrolli, kas koera kiip on registrisse kantud.
10. Võid proovida ka kvaliteetseid rahustavaid toidulisandeid ja eeterlike õlide segusid. Tõhusa rahustava toimega on näiteks L-trüptofaani, L-teaniini, kavapipra (piper methysticum) ja B-grupi vitamiinide kooslus. Eeterlikest õlidest on väga head rahustavad omadused palderjaniõlist, vetiverist, magusast basiilikust ja salveist sisaldavatel segudel.


description: Tõenäoliselt on iga kassiomaniku peast läbi käinud mõte, et huvitav, kui kaua tema armastatud lemmik elab. Guinnessi rekordite raamatu andmetel on hetkel maailma vanim kass Scooter, kes on 30-aastane.

title: Kui pikk on tavalise kodukassi eluiga?

maintext:
Scooteri vanus on erakordne, kuna tavaliselt elavad kodukassid umbes 20-aastaseks. Loomaarst dr Kathryn Primm sõnas, et kasside eluiga võivad mõjutada mitmed tegurid, kirjutab iHeartCats.
Esiteks tuleb arvesse võtta kassi elustiili. Toakassid elavad keskmiselt kauem, aga kui kass kipub toas liigselt kaalus juurde võtma, siis ei mõju see tema elueale kindlasti hästi.
Toas elavate kasside eluiga on pikem tavaliselt seetõttu, et nad on kaitstud loodusnähtuste eest, nad ei saa auto alla jääda, kiskjad ei saa neid rünnata ja nad puutuvad vähem kokku haigustekitajatega. Samas tuleb tõdeda, et kassid, kes käivad aeg-ajalt ka õues jalutamas, on nii vaimselt kui füüsiliselt parema tervisega. Toakassil peaks olema võimalikult palju aju stimuleerivaid mänguasju, et kass püsiks nii vaimselt kui füüsiliselt heas vormis.
Kassi eluiga mõjutab kindlasti ka kassitõug. Teatud tõud elavad teistest kauem, üheks näiteks on siiami kassid. Mõnel kassitõul esineb terviseprobleeme, mis võib kassi eluiga lühendada. Kuna omanik ei saa kassi geene mõjutada, siis tasuks pöörata tähelepanu kassi elukeskkonnale ja eluviisile.
Dr Primm soovitas loomaomanikel oma lemmiku käitumist jälgida, kuna sel moel on kõige kergem kindlaks teha, kui midagi on korrast ära. Ka loomaarsti juures võiks regulaarselt käia, kuna tema märkab kassi juures asju, mis võivad loomaomanikule märkamatuks jääda. Mida varem probleemidele jälile saada, seda parem.


authors: Laura Shepherd Mercury Press Caters News Agency Scanpix

description: Alice McIntyre ja koer Hugo on parimad sõbrad, kes veedavad tavaliselt väga palju aega koos. Viimased viis kuud reisis McIntyre mööda Euroopat ringi, ent jõuludeks naasis ta koju.

title: Imearmas video: koer sai jõuludeks parima kingituse


authors:
Madis Vaikmaa
Foto
Liis Treimann

description: 31. detsembri saluudisajuni on veel nädala jagu aega, aga kõige tragimad paugutajad teevad juba praegu proove ja ettevalmistusi. Kuigi pilvise ilmaga pakub «raha tuuldeloopimine» tähistaeva asemel veidi silmarõõmu, tuleb see kõik läheduses viibivate loomade heaolu arvel.

title: Ära pauguta, lemmikud kardavad!


authors:
Kerti Kulper
Foto
Mandel Ngan Afp Scanpix

description: Väike kassipoeg nimega Selenite on üle võtnud enda omaniku tervisliku eluviisi ja käib aeg-ajalt mõnulemas soolalambi juures.

title: Video: kassipoeg käib mõnusalt sooja soolalampi kallistamas

maintext:
Selenite'i omanik Celeste Louise Broxsom elab ja töötab Fidži saarel asuvas holistilise tervenemise keskuses. Soolalambid on nii saarel kui ka mujal maailmas väga populaarsed ja loovad kodus mõnusalt hubast valgust, lisaks sellele toovad need ellu emotsionaalset stabiilsust ja tasakaalukust ning tundub, et Selenite just seda vajabki, kirjutab iHeartCats.
Broxsomi sõnul on see nende kodus üsna tavapärane vaatepilt, et kass kallistab sooja soolalampi. Võimalik, et ta tajub lambist õhkuvat positiivset energiat, kuid võib-olla meeldib talle lihtsalt see, et lamp on soe. Pole tähtis, mis põhjusel kiisu lambi juures mõnulemas käib, pole kahtlustki, et see meeldib talle väga.


description: Talv on ametlikult kätte jõudnud ja mõne päeva pärast tähistame jõule. Jõulumeeleolu levib kahtlemata inimestelt ka lemmikloomadele, kes ei pruugi seda samamoodi tähistada nagu meie, aga kindlasti tajuvad nad, et midagi on kodus teistmoodi.

title: Üleskutse: saada pilt oma jõulumeeleolus lemmikloomast


authors: Steve Buckley Steve Buckley Buzzfoto.Com Scanpix

description: Carrie Fisheri Prantsuse buldog Gary käis näitlejannaga igal pool kaasas. Gary oli perenaise kõrval nii jutusaadetes kui ka punasel vaibal.

title: Carrie Fisheri armastatud koer leidis uue kodu

maintext:
Garyst kogus viimastel aastatel lausa nii palju populaarsust, et talle tehti isiklik Twitteri ja ka Instagrami konto, mõlemal on väga palju jälgijaid. Pärast Fisheri haiglasse sattumist avaldati kontol nii mõnigi säuts, mis andis märku, et Gary igatseb oma perenaist väga, kirjutab Mother Nature Network.
Nüüd on aga selgunud, et Gary uueks perenaiseks saab Fisheri 24-aastane tütar Billie Lourd. TMZ andmetel hakkab Lourd hoolitsema Gary eest, kes oli Fisheriga kaasas ka siis, kui naine 23. detsembril lennureisi ajal südamerabanduse sai. Gary külastas Fisherit ka haiglas, kus naine 27. detsembril suri.
Uues kodus ootab Garyt ees Lourdi buldog nimega Tina. Gary ja Tina on juba vanad sõbrad ning ilmselt harjuvad teineteisega kiirelt.
Fisher on intervjuudes öelnud, et Gary on tema jaoks kui teraapiakoer, kuna naisel oli bipolaarne häire. «Gary on mulle pühendunud ja see rahustab mind. Ta on ärevil, kui ta on minust eemal,» ütles Fisher 2013. aastal antud intervjuus.


authors:
Foto
Mathieu Belanger Reuters

description: Kui hästi tunned sina loomi ja linde? Kas sa suudad pelgalt silmast tehtud foto järgi öelda, mis loomaga on tegu?

title: Pane oma teadmised proovile: mis loomadele need silmad kuuluvad?

maintext:
Pane oma teadmised proovile! Allpool on toodud fotod erinevate loomade silmadest. Kas suudad ära arvata, mis loomadele või lindudele need kuuluvad?
1. Kelle silm on pildil? Vihjeks võib öelda, et see loom elab kõrbes.
Caters News Agency/Scanpix
2. Mis linnuga on tegu?
Caters News Agency/Scanpix
3. Mis looma silm on pildil?
Caters News Agency/Scanpix
4. Mis linnule see silm kuulub?
Caters News Agency/Scanpix
5. Kes on see suur kaslane?
Caters News Agency/Scanpix
6. Kelle silm on pildil?
Caters News Agency/Scanpix
7. Kes on see lind? Vihjeks võib öelda, et ta on lennuvõimetu.
Caters News Agency/Scanpix
8. Kelle silm on pildil?
Caters News Agency/Scanpix
9. Kes on see loom? Vihjeks võib öelda, et ta on päris populaarne lemmikloom.
Caters News Agency/Scanpix
10. Kellele võiks see silm kuuluda?
Caters News Agency/Scanpix
11. Kes on pildil?
Caters News Agency/Scanpix
12. Mis looma silm võiks see olla?
Caters News Agency/Scanpix
13. Kellele võiks see silm kuuluda?
Caters News Agency/Scanpix
14. Kelle silm on pildil?
Caters News Agency/Scanpix
15. Mis lind on pildil?
Caters News Agency/Scanpix
Vastused:
1. Kaamel
2. Noor albatross
3. Iguaan
4. Faasan
5. Lõvi
6. Tiiger
7. Tuttpingviin
8. Papagoikala
9. Kass
10. Krokodill
11. Mandrill
12. Puukonn
13. Noor kääbuspingviin
14. Vaal
15. Aara


authors:
Foto
Caters News Agency Scanpix

description: Kas sinu kassile meeldib ehitud jõulukuuse otsa ronida või armastab koer puu küljest palli meenutavaid ehteid «varastada», et nendega veidi mängida? Tõenäoliselt suudavad nii mõnedki loomaomanikud mõnda taolist lugu meenutada.

title: Pildid: nutikad loomaomanikud kaitsevad jõulupuud lemmikute eest


authors: Theo Allof Picture Alliance Moodboard Scanpix

description: Kanadas Alberta osariigis ründas puuma mägises piirkonnas koera. Koeraomanik William Gibb ei jäänud aga abitult pealt vaatama, vaid andis puumale vastu nägu rusikahoobi.

title: Mehe rusikahoop päästis koera puuma küüsist

maintext:
31-aastane Gibb oli parajasti autoga teel ühest linnast teise, kui otsustas kiirtoidurestorani juures peatuse teha. Ta lasi koera autost välja, et koer saaks jalgu sirutada. Hetk hiljem kuulis Gibb, kuidas tema Siberi husky tõugu koer Sasha valust nuuksus ja mees nägi, et mingi loom ründas tema koera, kirjutab Telegraph.
«Ma nägin, et mingi loom on koera ümber, aga ma ei saanud aru, mis loomaga on tegu. Ma lõin rusikaga sinna, kus ma arvasin looma pea olevat. Ta tõmbus eemale ja nägin, et tegemist on puumaga,» rääkis Gibb. Ta astus koerast üle ja hirmutas puumat valju kisaga, et teda eemale peletada. Samal ajal hüüdis ta ka oma venda ja sõpra, et need talle appi tuleks.
Gibbi sõnul üritas puuma paaril korral talle läheneda, aga üldiselt õnnestus ta puuma koerast ja endast eemale hoida. Nad tõstsid Sasha autosse ja sõitsid lähimasse loomakliinikusse. William Gibb ise ei saanud vigastada.
Politsei saabus sündmuskohale 5-10 minutit hiljem ja pärast kohaliku loomakaitsega arutamist leiti, et puuma tuleks magama panna, kuna ta võib ohustada inimesi ning koduloomi. Loomakaitse esindaja Tom Kalis ütles, et selles piirkonnas on sageli puumasid näha, kuid see pole kuigi tavaline, et puuma koera ründab.


authors:
Kerti Kulper
Foto

description: Toakassidel peaks kindlasti olema liivakast, mida nad saavad kasutada tualetina. Kassiomanik võib aga üsna nõutu olla, kui on soetanud korraliku liivakasti, mida kass keeldub kasutamast. Mida teha?

title: Mida teha, kui kass keeldub liivakasti kasutamast?

maintext:
Kassile on tegelikult üsna lihtne õpetada, kus ta peab häda tegema. Mõned kassid teavad seda justkui ise ja neile ei tule õpetada, mida liivakastis teha. Mõne kassiga võib aga asi veidi keerulisem olla, ent siiski ei tasuks alla anda, kirjutab Petful.
Kui kass pissib või kakab väljapool liivakasti, siis tuleks kõigepealt kiisuga loomaarstile minna. Kass ei saa rääkida, seega ta ei oska sulle ise öelda, kui midagi on korrast ära. Aga loomaarst saab kiisule ülevaatuse teha. Muutused käitumises, eriti selles osas, kus kass otsustab end kergendada, võivad viidata, et kassiga pole kõik korras. Esimese asjana tulekski uurida tema tervist, et välistada võimalikud tervisemured.
Kassid võivad olla ka väga valivad. Kui koertele meeldib vahel igasugustes (räpastes) kohtades aeleda, siis kassid valivad hoolikalt, kus nad omi asju ajavad. Kui kassile ei meeldi liivakastis olev liiv, siis ta annab sellest märku ja keeldub liivakasti kasutamast. Kui liivakast pole piisavalt puhas, siis ei taha kass seda kasutada. Kui oled hiljuti kassiliiva vahetanud, ent kiisule see ei meeldi, osta uuesti eelmist liiva. Liivakastis olevat liiva võiks puhastada vähemalt korra päevas.
Kui kodus on kaks kassi, siis võiks neil olla ka eraldi liivakastid, kuna kassidele ei meeldi oma asju jagada. Lisaks sellele võivad kiisudel olla liivakasti kasutamise osas veidi erinevad harjumused ja ühe «liivakastikombed» ei pruugi teisele kassile meeldida.
Kui nendest nõuannetest pole kasu ja kassi käitumine ei muutu, siis mõtle sellele, kas oled viimasel ajal kodus midagi muutnud. Kas serveerid kiisule süüa tavapärasest hiljem? Töötad kauem? Oled soetanud uut mööblit või kodu ringi tõstnud? Sellised asjad võivad panna kiisu ulakalt käituma, kuna kassidele ei meeldi muutused. Täpse põhjuse leidmine võib olla keeruline, kuid kasu võib olla sellest, kui muudad mõned asjad tagasi nii, nagu need varemalt olid.
Kass võib kodus pahandust teha ka selleks, et saada omaniku tähelepanu. Kui kassile tundub, et teda ignoreeritakse, siis ta annab sellest omal moel märku. Tegele kassiga iga päev, mängi temaga, räägi temaga ja tee talle pai.


authors:
Foto
Georges Gobet Afp Scanpix

description: YouTube’i kanal The Pet Collective koondas ühte videosse kokku selle aasta parimad videod lindudest. Videos on linde, kes armastavad end jooksva vee all pesta, aga ka neid, kes söövad kassiga samast kausist. Kindlasti ei puudu videost ka linnud, kes on teistest jutukamad. Vaata videot toredatest sulelistest!

title: Vaata: need on selle aasta parimad videod lindudest


description: Me kõik oleme kuulnud kassikohvikutest, üks neist asub lausa Tallinna kesklinnas. Nüüd on aga populaarsust kogumas ka koerte kohvikud.

title: Galerii: Prantsusmaal avati Euroopa esimene koerte kohvik

maintext:
Selliseid kohvikuid, kuhu võib oma koeraga minna ja kus pakutakse koerale head-paremat, on nii Euroopas kui ka terves maailmas juba üsna mitmeid. Aga spetsiaalse koerte kohviku idee seisneb selles, et seal ongi alaliselt mõned koerad, kellega kohvikukülastajad saavad suhelda.
Uue kohviku nimi on Le Waf ja see asub Prantsusmaal Lille'i linnas. Kohviku asutaja, 24-aastase Ophelie Poilloni sõnul on kohvikus igapäevaselt kohal üheksa koera. Naine loodab, et nende kohvik aitab inimeste ja koerte vahel veelgi tugevamat sidet luua.


authors:
Kerti Kulper
Foto
Mihkel Maripuu Pm Scanpix Baltics

description: Marina Kaljurand on suur loomasõber ja tema perre on aastate jooksul kuulunud mitmeid lemmikuid. Ta rääkis meile oma praegustest ja eelnevatest lemmikutest.

title: Marina Kaljurand: kass aitas meil mõista, et oleme koerainimesed

maintext:
Lemmikute nimed: «Rocky, Marland Lady Lennox (Lennu) ja Rambo. Rockyle ja Rambole pani nimed tütar Kaisa.»
Lemmikute vanused: «Rocky on 8-aastane, Lennu peaaegu 2-aastane ja Rambo 1,5-aastane.»
Lemmikute tõud: «Rocky on taksilaadne krants (hiidtaks), ta oli oma pesakonnas kõige suurem ja äpum, keda ema ei olevat armastanud ning õed-vennad kiusasid. Nime sai ta filmi «Rocky» järgi, kuna ka filmitegelane oli alguses peksupoiss, aga treenis end maailma parimaks. Ka meie Rocky on muutunud õnnetusehunnikust väärikaks koeraisandaks.
Lennu on Šoti terjer, ta on pärit väärikast kennelist ja väärikate vanemate tütar. Lennu ise näitustel ei käi, aga on pärinud kõik šotlaste parimad iseloomujooned: ta on julge, iseseisev, enesekindel, vahel põikpäine, sarmikas, õrn. Suvel püüab heinamaal hiiri ja tassib metsast usse.
Rambo on taksilaadne koer. Rambo on Kaisa koer ja nime pani ka Kaisa: sobib hästi Rockyga kokku. Tema ema on taks ja isa «rotveilerilaadne». Rambo on väga elav poiss, kes armastab joosta, ujuda, mürada ja isegi discgolfi mängida. Tema on ka kõige jutukam: vaatab sügavalt silma ja väljendab end erinevate hääletoonidega. Samuti on ta pesa suurim varas, nagu taksidele ikka kohane. Ta võib venitada end «pikaks vorstiks» ja enne, kui sa midagi tähele paned, on ta laua pealt miskit pätsanud.
Koerad moodustavad oma väikese karja, mida juhib «onu» Rocky. Lennu ja Rambo imetlevad teda piiritult ja eriti õnnelikud on nad siis, kui «onu» Rocky viitsib nendega mängida. Hiiumaal käivad koos metsas «jahil» ehk jooksevad jälgi ajades ja haukudes ringi kuni väsivad ära ning tulevad koju puhkama. Arvestades nende suurust, osavust ja vastupidavust ei ole seda ohtugi, et nad kellegi kätte saaksid. Erandiks on Lennu ja hiired, aga neid ta kaevab heinamaal salaja pesadest välja. Kui me peale satume, siis enne teda kätte ei saa, kui hiir on söödud. Rambo ja Rocky vaatavad seda ilmse tülgastusega, neile on taoline käitumine labane ja arusaamatu.»
Marina Kaljurand Lennu ja Rockyga. MIHKEL MARIPUU/PM/SCANPIX BALTICS
Kuidas koerad leidsite? «Meie pere esimene koer oli Šoti terjer Sannu (Cassandra, 2001-2015). Valisime ta suhteliselt juhuslikult, finaalis olid taks, kääbusšnautser ja Šoti terjer. Sannu oli esimene, keda läksime vaatama. Ta oli oma pesakonna äbarikuke – istus oma nurgas, samal ajal kui õed-vennad rabelesid tähelepanu pärast. Kasvataja soovitas ühte teist kutsikat, aga meie olime kindlad, et Sannu on just meie koer. Pärast Sannu surma olime kindlad, et võtame Šoti terjeri, kelleks sai Lennu. Lennu ei asenda kunagi Sannut. Sannu on ja jääb meie esimeseks koeraks. Aga Lennu on samamoodi asendamatu. Lennu saime pika kauplemise peale, sest tahtsime musta Šoti terjerit kodukoeraks, mitte näitusekoeraks. Lubasime, et Lennu saab armastava kodu ja õnneliku koeraelu. Tänusõnad siinkohal Viivele!
Rocky ema oli varjupaiga taks, kes jäi varjupaigas kutsikate ootele. Rocky ja Rambo valis välja Kaisa. Kaisal kohe on soont taksilaadsetele koertele.»
Kas omanik valib lemmiklooma või vastupidi? «Kõigi meie koerte puhul oli äratundmine esimesest silmapilgust – see on meie koer. Ma ei tea, kes keda valib, aga ma arvan, et see on oluline, et koer oleks oma. Kas esimesest silmpilgust või pikema tutvuse kaudu – see ei ole oluline.»
Miks just koerad? «Meie esimene koduloom oli kodutu kass Bond, James Bond, kes tuli ise meie juurde. Talle ei pidanud nime otsima, sest ta oli Bond – mustas ülikonnas, valge särgiga ja valgete käppadega, ülbe, ilus, metsik ja endast väga heal arvamusel. Elasime koos viis aastat ja kogu see aeg olime Bondiga hädas – ta pissis külaliste kingadesse, maal kakles nii, et roomas hädavaevu koju, magas, sõi ja läks tagasi kaklema. Me ei saanudki Bondiga korteris hakkama, nii et viisime ta maale vanaema juurde. Pärast seda saime aru, et oleme koerainimesed, nii et Sannu, Lennu, Rocky ja Rambo peavad tänama Bondi.»


description: Eesti Laul 2017 on täies hoos. MyHits Hommik saates käis külas Eesti Laulu konkursil teistkordselt edukalt osalev ja alati energiast pakatav Daniel Levi. Meeleoluka hommiku käigus rääkis Daniel oma intervjuus Indrek Vaheojale ja Piret Laosele, kuidas lugu sündis ning millest selle sõnad kõnelevad.

title: Daniel Levi: meie bändi eesmärk on kirjutada järjest paremaid lugusid

maintext:
Saatejuhid uurisid, miks Daniel Eesti Laulul osalemises ühe aasta vahele jättis.
«Ma isegi ei pea seda vahelejätmise aastaks, ma arvan, et muusikutel ei käi see ka niimoodi, et nüüd on see Eesti Laulu aasta ja nüüd ei olegi Eesti Laulu aasta. See on nii, et kui tuleb õige laul, siis sa tahad sellest konkursist osa võtta. Meil tuli see aasta laul, mis võiks sinna hästi sobida,» seletas Levi.
«Eelmine aasta me kirjutasime lugusid. Meie bändi eesmärk on kirjutada kogu aeg järjest paremaid lugusid. Nii et me tegelesime sellega,» lisas ta.
Daniel Levi võistluslugu räägib sellest hetkest, kui tema vend tutvus oma pruudiga.
«See ei ole minu ja minu venna tutvumislugu,» naeris Daniel. «Ma ei mäleta, millal me tutvusime.»


description: Täna varahommikul kukkus Sotši lähedal Musta merre Vene sõjaväe transpordilennuk, mis oli teel Süüriasse. Kõik pardalolijad hukkusid.

title: Venemaa sõjalennukiga juhtunud õnnetuses hukkus suur osa kuulsa Aleksandrovi koori liikmeid

maintext:
Lennukis reisisid ka kõik Vene armee Aleksandrovi nimelise laulu- ja tantsuansambli liikmed peale kolme, kes isiklikel põhjustel kaasa minna ei saanud.
Aleksandrovi nimeline laulu-ja tantsuansambel on Vene armee esindusansambel, mis püüdis eelmisel aastal Eestisegi tulla. See tekitas aga paljudes pahameelt kuna nende repertuaari kuulus näiteks ka Krimmi okupeerimist kiitev laul. Esinemine jäi ansamblil ära küll seetõttu, et kõik selle liikmed olid Vene sõjaväelased ja siia tulekuks oleksid nad pidanud taotlema Eesti kaitseministeeriumist loa, mida nad ei teinud.


description: Sotsiaalmeedia on iga staari igapäevane osa. Oma fänne ja austajaid tuleb ometigi iga oma varbaliigutusega kursis hoida.

title: Vaata meie staaride muhedaid jõulupostitusi!


description: 30. detsembril, ööl enne vana-aastaõhtut on Tallinna klubi 9/11 peol «NYE Precompression» külas Helsingi underground pidudesarja Unhola eestvedajad Joonas Uotila, Kalle Niinistö ehk Arvo ja Leos de Janeiro ehk Lasse Larkovuo ja Aki Antinkaapio. Tegu on tech- ja deep house «aadlikega», kes mängivad väga erilist, sügavat ent samas helget ja voolavat soundi, mida Eestis kuuleb harva. Seega on ka nende muusikastiili iseloomustamiseks hea soomekeelne poeesias kasutatav sõna unhola – unustatud seisundis viibimine ning koht, kus unustada, unistada ja ennast muusikasse kaotada.

title: Reedel hullutavad pealinnas tantsusõpru Soome house´i-aadlikud

maintext:
Lisaks DJ-dele sõidavad Soomest kohale ka Glittergirls ehk UV ja glitter peomaalinguid tegevad neiud, kes kohapeal kõiki soovijaid maalingute ja sädelusega kaunistavad, hulljulgemaid kasvõi pealaest jalatallani.
/ Ööklubi 9/11
Kogu gäng on palju ringi rännanud ja mänginud lisaks Soome klubidele ka nt Berliinis (Rummelsbucht), Londonis, Tais (Colours Of Love) ja underground festivalidel Flow Off (Soome), Bling (Eesti) ja Lasse ka Burning Manil (USA) ja Mehhikos (Tulum & Puebla).
Leos de Janeiro ehk Lasse ja Aki kohtusid esmakordselt aastal 2007 ja avastasid samadel pidudel mängides, et neil on ka sarnane muusikamaitse. Koos mängimisest ei tulnud tol korral veel midagi välja, sest elati erinevates linnades ja riikides. Alles 2013. aastal ühel Unhola peol tekkis neil võimalus mängida B2B ja märgates, et nad armastavad ikka veel sarnast groove´i, sündis Leos de Janeiro.
Joonas ja Arvo on ise kuulsa Flow festivali niiöelda põrandaaluse ja vabameelsema venna Flow Off´i ellukutsujad ja korraldajad ning vedasid mõnda aega ka Helsingi underground kogukonna-klubi Muumilaakso.
Põhjanaabreid võõrustab 9/11 resident Hando Tõnumaa, kes ka ise pärast Unhola etteastet puldi taha läheb ja toob pidulisteni atmosfäärilisi ja psühhedeelseid proge-house sounde.
/ Ööklubi 9/11
Sel peol loosib ööklubi 9/11 kõigi peokülaliste vahel välja ka ühe õnneliku, kes saab endale 9/11 GOLDEN TICKET 2017 ehk kaks vabapääset kõikidele klubi 2017. aasta pidudele. Lisaks loositakse üks 9/11 GT 2017 välja ka Facebookis, vaata selle kohta lähemalt siit: facebook.com/NineElevenClub
«NYE Precompression» peo kohta saad lisainfot Facebookist: facebook.com/events/1546479235368299/


authors:
Foto
Vida Press

description: Briti poplaulja George Michaeli ootamatu surm kurvastas kogu maailma ning paljud kuulsused jagasid oma šokki sotsiaalmeedia vahendusel.

title: Staarid on George Michaeli surmast šokis: ta oli erakordne talent!

maintext:
Elton John: «Ma olen suures šokis. Kaotasin armsa sõbra, erakordselt lahke hinge ja hiilgava artisti. Olen mõtteis tema pere ja kõigi tema fännidega.»
Elton John / Instagram
George Takei: «Puhka koos sädelevate tähtedega, George Michael. Sa leidsid oma vabaduse, oma usu. Need olid su viimased jõulud ja me jääme sind igatsema.»
Rest with the glittering stars, George Michael. You've found your Freedom, your Faith. It was your Last Christmas, and we shall miss you. — George Takei (@GeorgeTakei) December 25, 2016
Ellen DeGeneres: «Kuulsin äsja oma sõbra surmast. Ta oli erakordne talent. Ma olen tohutult kurb.»
I just heard about my friend @GeorgeMichael's death. He was such a brilliant talent. I'm so sad. — Ellen DeGeneres (@TheEllenShow) December 25, 2016
Madonna: «Hüvasti, mu sõber! Järjekordne suur artist jättis meid. Aasta 2016 võiks juba p*rse käia!»
Farewell My Friend! Another Great Artist leaves us. Can 2016 Fuck Off NOW? pic.twitter.com/aEGIUNSJbt — Madonna (@Madonna) December 26, 2016
Andrew Ridgeley: «Mu süda on armsa sõbra kaotuse pärast murtud. Mina, tema lähedased, tema sõbrad, muusikamaailm, maailm üldiselt. Sa oled igavesti armastatud.»
Heartbroken at the loss of my beloved friend Yog. Me, his loved ones, his friends, the world of music, the world at large. 4ever loved. A xx https://t.co/OlGTm4D9O6 — Andrew Ridgeley (@ajridgeley) December 26, 2016
Brian Wilson: «Väga kurb on kuulda George Michaeli surmast. Ta oli väga andekas muusik ja laulja.»
I've loved George Michael for as long as I can remember. He was an absolute inspiration. Always ahead of his time. — James Corden (@JKCorden) December 25, 2016
James Corden: «Olen George Michaelit armastanud nii kaua, kui mäletan. Ta oli ääretult inspireeriv. Alati oma ajast ees.»
I don't have it in me anymore to write about our greats. I just knew one day I'd get to work with #GeorgeMichael. Sad Christmas. — Questlove Gomez (@questlove) December 25, 2016
Questlove Gomez: «Ma ei suuda enam kirjutada meie suurkujudest. Ma lihtsalt olin kindel, et ühel päeval saan George Michaeliga koostööd teha. Tõeliselt kurvad jõulud.»
2016 - loss of another talented soul. All our love and sympathy to @GeorgeMichael's family. pic.twitter.com/3h4xqEDXR9 — Duran Duran (@duranduran) December 25, 2016
Duran Duran: «2016 - kaotasime järjekordse andeka hinge. Avaldame kaastunnet George Michaeli perele.»


description: Aasta naissportlaseks 2016 nimetati kergejõustiklane Ksenija Balta.Balta võitis Kristjani teist korda – tema eelmine aasta naissportlase tiitel pärineb aastast 2009. Auhinda Allar Levandilt vastu võttes tänas Balta kõiki oma toetajaid ning ütles: „Võttis alles aega – 7 aastat. Loodan, et järgmisel aastal teen selle tulemuseks!“

title: FOTOD: Aasta Naissportlane 2016 on Ksenija Balta

maintext:
Ksenja Balta, kes naases edukalt tippsporti pärast pikka vigastuspausi, lisas oma tänukõnes: „Pole tähtis, palju kordi sa kukud, vaid et sa ikka püsti tõused. Aitäh, et olete olnud minuga ja tean, et olete ka järgmisel aastal!“
Balta võitis kaugushüppes Rio olümpial kuuenda koha, EM-il neljanda koha ning sise-MM-il 7. koha. Aasta naissportlase tiitlile oli ta spordiajakirjanike ja spordiorganisatsioonide valikus kindel liider. Rahvahääletusel sai ta Kelly Sildaru järel teise koha, kuid oli kokkuvõttes ikkagi kindel võitja.
„Spordiaasta Tähed 2016“ auhinnagalat korraldab Eesti Olümpiakomitee. Galat toetavad Eesti Meedia, Sportland ja Eesti Kultuurkapital.
Eesti spordi katusorganisatsioonina seisab Eesti Olümpiakomitee ausa mängu põhimõtete ja olümpiaväärtuste eest. EOK tagab tippsportlaste ettevalmistuse ja osalemise tiitlivõistlustel, viib ellu noorsportlastele suunatud järelkasvuprogramme ning suurendab positiivsete eeskujude kaudu liikumisharrastuse kandepinda.
Vaata pildigaleeriid!


authors:
Foto
Erlend Štaub

description: Ekspeaminister Taavi Rõivas teatab sotsiaalmeedias, et tema kihlatu Luisa Värk sünnitas poja.

title: Palju õnne! Taavi Rõivase ja Luisa Värgi perre sündis poeg


description: EBS Kammerkoor on EBSi juures toimetanud juba pea 20 aastat ning traditsioonilised jõulukontserdid on leidnud koolipere hulgas oma kindla koha.

title: Vaata pilte: Tanel Padar astus külalisesinejana üles oma ülikooli jõulukontserdil


description: Eesti Laulu poolfinalistide Whogaux & Karl-Kristjani ja Maiani lugu ”Have You Now” anti välja plaadifirma Universal Music Baltics alt.

maintext:
Värske grupeeringu taga seisavad noored artistid. Whogaux ehk Hugo Martin Maasika muusikaline karjäär algas 2010. aasta paiku, mil ta oli peamiselt EDM žanrile keskendunud.
Teda on alati köitnud uudsete helidega eksperimenteerimine. Paar aastat tagasi moodustaud muusikaline kooslus Cartoon andis Hugole võimaluse enda elektroonika-armastust veel enam rakendada.
Karl-Kristjanile oli märgiline aasta 2003, kui ta alustas trummimängu bändis Bedwetters.
Pärast 2007. aasta kevadet ja prestiižet MTV Muusikaauhindade New Sounds of Europe kategooria võitu võttis ta mõni aeg hiljem suuna kodumaisele bändile Outloudz, samuti trummide taga. Hetkel on Karl-Kristjani peamine fookus uue muusika produtseerimisel ja mitmete artistidega koostööl. Selle tulemusena ka uus lugu ”Have You Now”.
Loo ”Have You Now” idee sündis akustilisel kitarril.
Visioon, milline see lugu oma olemuselt ja saundiliselt olema peaks, sai suhteliselt ruttu paika. ”Kuskil kahe päevaga oli meil ülesehitus ja esialgsed saundid valitud. Küll aga töötasime me 2-3 nädalat produtseerimise, lüürika muutmise/täiendamise ja pisikeste detailide kallal, mis enamjaolt ongi hea loo saladuseks. Kui sa arvad, et sa oled kirjutanud hea loo 1-2 päevaga valmis, siis tegelikkuses üldiselt eksitakse (on muidugi üksikuid erandeid). Reaalne töö sellel kallal peaks alles algama. Tuleb lihvida, muuta, proovida nii palju erinevaid ideid kui vähegi võimalik. Meid aitas loomulikult hea hulk sõpru ja muusikaarmastajaid, kellele loost erinevaid versioone kuulata andsime. Nende arvamuste põhjal on hea ise kastist välja vaadata ja analüüsida siseringist väljaspool olevaid arvamusi,” sõnas Karl-Kristjan Kingi.
Maian on 16. aastane lauljanna, kes on laulnud nii kaua, kui mäletab.
Kasvanud peres, kus muusika ja tants on au sees, on see loomulik ja suur osa tema elust. Maian on õppinud klaverimängu Tallinna Muusikakeskkoolis. Eesti Laulul osalemisest unuistas ta juba väga noorest peast, seega, unistused tõesti täituvad.
”Have You Now” räägib kahe inimese vahelisest kunagisest armastusest ja ilusatest mälestustest.
Armastus, mis on kunagi olnud liiga hea, et olla tõsi. Loo refrään jällegi jutustab selle armastustunde igatsemisest, ehk soov seda kõike jälle kogeda ja tagasi võita. Justkui nagu keelatud armastus võiks olla selle loo üleüldisem sõnum või sisu.
”Eesti Laul 2017 kohta ütleks kindlasti esimese asjana, et uskumatu line-up sellel aastal. Nii palju tuntuid ja staažikaid Eesti artiste pole vist kunagi kummaski poolfinaalis varem olnud. Ootame huviga, mis uuel aastal sündima hakkab,” lisas Hugo Martin.
Whogaux & Karl Kirstjan ft. Maian ”Have You Now” on saadaval enamikes digikanalites nagu Spotify, Deezer jpt.
Kuula lugu SIIT!


authors:
Inna-Katrin Hein
Foto
Frans Lanting Picture Alliance
Frans Lanting Scanpix

description: Itaalia arheoloogid leidsid Egiptuses Sahara kõrbes asuvast kaljukoopast umbes 5000 aasta vanuse maalingu, millel on kujutatud meest, naist ja väikelast, neist idas särab ere täht.

title: Egiptuses leiti 5000-aastane "jõulustseen"

maintext:
Ekspertide arvates on see vanim viide klassikalisele kristlikule jõulustseenile, milles on neitsi Maarja, Joosep ja vastsündinud Jeesus ja Petlemma täht, edastab seeker.com.
Punakaspruuni ookriga tehtud stseen asub Egiptusses Niiluse oru ja Gilf Kebiri platoo vahele jääval alal väikeses koopas.
«See kahe täiskasvanu ja ühe lapsega stseen meenutab klassikalist jõulustseeni, olles seni teadaolevatest samasugustest umbes 3000 aastat vanem,» teatas Itaalia planeediteaduse muuseumi teadlane Marco Morelli.
Morelli avastas selle stseeni Sahara kõrbest juba 2005. aastal, kuid selle asukoha paljastas alles nüüd.
«Mis selles stseenis täpselt kujutatud on? Ei oska öelda, kuid sellel on sarnasus hilisemate sajandite klassikalise jõulustseeniga. Samas võib see lihtsalt kujutada ühte perekonda, ema ja isa ning nende last, kuid selles stseenis on ebatavalisi detaile,» teatas Morelli.
Ekspert lisas, et laps on küll vanemate vahel, kuid mitte täitsa, vaid sirutub taeva poole. See võib olla viide, et kas laps on sündimas või on naine rase.
«Kaljujoonistel seostatakse surma maaga, sündi aga taevaga. Seega saab see laps olla viide sünnitusele ja rasedusele,» selgitas asjatundja.
Ta lisas, et pildil on veel huvitavaid detaile, milleks on kaks looma ja oletatavalt taevas särav täht.
Pildi ülaosas on näha peata lõvi, müütilist olendit, keda selles piirkonnas on leitud ka teistelt koopamaalingutelt. Pildi allosas on aga antrpomorfsete joontega ahv või paavian.
Idanurka on kiviaja kunstnik joonistanud midagi, mis tundub olevat täht.
Arheoloogid andsid leiukoopale nimeks vanematekoobas.
«Tegemist on ebahariliku koopajoonistusega, selliseid hakati sageli tegema alles kristluse algusaegadel,» lisas Morelli.
Pilti vaata siit.


authors:
Inna-Katrin Hein
Foto
Kuvatõmmis Youtube

description: Venemaa põhjaosas Murmanskis elav kalur sai internetisensatsiooniks pärast seda, kui ta pani Twitterisse ja Flickrisse fotod merest püütud kummalistest ja koletlikest mereloomadest.

title: Video: venelasest kalur paljastas, millised "tulnukad" elavad meres

maintext:
Roman Fedortsovi sõnul asub meres maailm, milles elab palju «tulnukaid», kelle seas on nii kaheksajalgseid artropoode kui pussnugasid meenutavate hammastega kalu.
Fedortsov töötab kalurina traallaeval, mille võrkudesse on aastate jooksul jäänud kinni nii mõnigi ebatavaline elukas. Ta hakkas neid jäädvustama, et inimesed saaksid tead, milliseid loomi on meres lisaks tavapärastele.
Nende seas on näiteks mantelhai, keda peetakse võrdlemisi primitiivseks, sest ta ei ole hai moodi, vaid meenutab meremadu või angerjat. Või siis kala, kelle hüüdnimi on kummitushai, sest ka tema ei ole täiesti kala, pigem segu mitmest mereloomast.
Venelase ühel fotol on teravate hammaste ja suure suuga kala meenutav olend, kuid hoolimata pikaajalisest kalurina töötamisest nägi ta seda esmakordselt.
Twitteris pilte näinud oletasid, et see kala võib kuuluda liiki Malacosteus ja olla must pikklõug (Malacosteus niger).
Fedortsovi sõnul on ta kalavõrku jäänud ka Psychrolutes marcidus, keda peetakse ta ebatavalise, želeelise keha ja inetu näo, mis meenutab inimnägu, tõttu maailma kõige inetumaks kalaks.
Veel on Fedortsov kätte saanud ja pildistanud meres elavaid ämblikulaadseid, kelle jalgade ulatus on 25 sentimeetrit, haisid, raisid, kaheksajalgu, vähke ja veel paljude teiste liikide esindajaid, kellel on keerulised ladinakeelsed nimed.
Samas on nende liikide esindajad harjunud elama sügaval meres, olles kohanenud karmide tingimustega.


description: Möödunud laupäeval 24.detsembril, kui enamuses linnast oli uksed suletud, leidis aset iga aastane suurejooneline jõulupidu JÕULU SKAZKA ehk Jõulumuinasjutt, mis kestis varajaste hommikutundideni kuna peomeeleolu ei tahtnud mitte raugeda.

title: JÕULU SKAZKA toimus seekord ööklubis PRIVÉ koos linna parimate DJ-de ja eriliste üllatustega!


description: Kitarrikunstnik ja helilooja Robert Jürjendal on valitud tänavu Aasta Muusikuks. Ilmekas näide poeetilistest helimaastikest on tema südamlikku soojust kiirgavad hiljutised sooloalbumid «Rõõmu Allikas» ja «Valguse palsam». Äsja ilmus ka Valdur Mikita, Robert Jürjendali ja Kaido Kirikmäe ühise sõna ja heli album «Iluküsija». Jürjendali loomingu tuumiku moodustavad elektroakustilised teosed kitarridele.

title: Aasta Muusik 2016 on Robert Jürjendal

maintext:
Pidulik kontsert «Aasta Muusik 2016» toimub värskelt renoveeritud vana raadiomaja ajaloolises 1. stuudios (Kreutzwaldi tn 14), pühapäeval 8. jaanuaril kell 16. Kontserti saab otseülekandes jälgida ETV, Klassikaraadio ja Vikerraadio kanalitelt.
Robert Jürjendali loometee algas 1980. aastatel elektroakustiliste katsetustega Eesti Raadio ja Tallinna Linnahalli stuudiotes. Ta oli kitarrist ja laululooja legendaarses ärkamisaegses ansamblis 777, mille vokaalsolist oli Tõnis Mägi.
Jürjendal on ka ansamblite Weekend Guitar Trio, Fragile ning UMA asutaja.
Suurt mõju on talle avaldanud Robert Frippi minimalistlik loomingustiil ja ranged struktuurid. Aastatel 1992−1997 osales Robert Jürjendal Frippi «Guitar Crafti» kursustel Saksamaal, mis andis olulise loomingulise tõuke.
Robert Jürjendali tegevus rohkem kui kolmekümne loominguaasta vältel on olnud erakordselt mitmekesine. Ta on salvestanud arvukalt heliplaate, kirjutanud filmi- ja teatrimuusikat, loonud muusikat eri ansamblikoosseisudele mitmes žanris. Arvukate koostööpartnerite seas on nii kodu- kui välismaiseid artiste.
Aasta Muusiku tiitli on varem pälvinud Paavo Järvi (2012), Ivo Linna (2009), Tiia-Ester Loitme (2008), Anu Tali (2006), Kalle Randalu (1982), Alo Mattiisen (1988), Valter Ojakäär (1993), Erkki-Sven Tüür (1996), Tõnu Kaljuste (1998), Rein Rannap (2002) jt.
Aasta Muusiku aunimetuse saab muusik, kelle loomingulised saavutused on edendanud Eesti muusikakultuuri ja kes on teinud koostööd Eesti Rahvusringhäälinguga. Tiitli saaja valivad ERRi muusikatoimetajad.


authors: Shooting Star Shooting Star Sipa Usa Scanpix

description: USA näitlejanna Carrie Fisher võlus kõiki, kui ta printsess Leiana «Tähesõdade» filmides üles astus, kuid ta elu ei olnud ainult ekraanil, vaid ka selle taga ja seal ei läinud alati nii hästi nagu filmis.

title: Milline oli Carrie Fisheri elu tumedam pool?

maintext:
Fisheri elu tumedamaks pooleks oli ta pidev võitlus narkosõltuvusega, kuid kahjuks jäi ta selles kaotajaks, edastab news.com.au.
Fisher suri eile Los Angelese haiglas, kuhu ta viidi möödunud reedel. Ta lendas Londonist Los Angelesse, kuid tal tekkisid enne maandumist südameprobleemid, mille tõttu ta vajas haiglaravi.
Fisher oli Londonis Amazoni kanal 4 seriaali «Catastrophe» võtetel.
Carrie Fisher jõudis esmakordselt vaatajate ette 1977. aastal, olles 19-aastane ja mängides filmis «Tähesõjad» printsess Leiat, kuid juba siis oli ta elus midagi, mis kõike varjutas.
Harrison Ford, Carrie Fisher ja Mark Hamill / Anonymous/AP/Scanpix
Fisher on mitmes intervjuus paljastanud, et ta oli 13-aastane, kui hakkas narkootikume tarbima ja ta on pidanud narkosõltuvusega võitlust. Ta alustas kanepiga ja vanemaks saades liikus edasi kangemate narkootikumide juurde nagu LSD.
«Ma ei joo alkoholi, sest olen alkoholi suhtes allergiline. Samas olen narkosõltlane, sest alates 21. eluaastast olen tarbinud LSD-d. Olen kasutanud ka kokaiini, kuid see ei maitse mulle,» teatas staar ühes intervjuus.
2010. aastal ilmus Carrie Fisheril autobiograafia «Wishful Drinking», milles ta paljastab, et 1980. aasta filmi «The Empire Strikes Back» võtetel tarbisid mitmed näitlejad, kaasa arvatud tema, kokaiini.
Samal aastal mängis Fisher filmis «The Bluse Brothers» koos oma tollase kallima Dan Aykroydiga ja John Belushiga ning ka siis ei saanud nad narkootikumidest üle ega ümber. Aykroyd suri hiljem kokaiini ja heroiini tõttu.
Fisheri sõnul jäi ta kergelt narkootikumide lõksu, kuid neist vabanemine ei olnud kerge ning 2010. aastal sai ta aru, et on oma tervist märgatavalt kahjustanud ja võib selle tõttu enneaegselt surra.
Carrie Fisher ja ta muusikust abikaasa Paul Simon abiellusid 1983. aastal, kuid läksid kiiresti lahku, mille põhjuseks olevat olnud Fisheri narkosõltuvus.
Carrie Fisher ja ta abikaasa Paul Simon / Mario Suriani/AP/Scanpix
Staaripaar lahutas ametlikult 1984. aastal, kuid aeg-ajalt kolisid nad jälle kokku elama ja läksid uuesti lahku ning selline elu jätkus mitu aastat.
1980. aastate lõpus diagnoositi Fisheril bipolaarne häire ja temast sai diagnoosi järel tervisekõneleja, et aidata omasuguseid.
Carrie Fisher / Kevan Brooks/SIPA/Kevan Brooks/SIPA/Scanpix
2005. aastal tabas Fisherit tragöödia, kui ta leidis oma sõbra ja kaasnarkosõltlase Gregory Stevensi surnuna. Fisher süüdistas sõbra surmas ennast, et ta teda ei kontrollinud ega õigel ajal aidanud.
Carrie Fisher mängis printsess Leiat veel 1983. aasta «Tähesõdade» filmis «Return of the Jedi» ja 2015. aasta filmis «The Force Awakens».
Ta oleks pidanud printsess Leiat kehastama ka 2017. aasta «Tähesõdade» filmis, kuid ta surma tõttu tuleb käsikirja muuta.


description: Tallinna Televisooni heategevusprojekti "Aitäh Elule!" saatejuhiks on särav ja kaunis Anna Leppik, kellele oli see esimene taoline kogemus, kusjuures veel ka väga oluliselt teemal ehk autismispektri häiretega inimeste murede kajastamisel.

title: Artjom Savitski elukaaslane Anna asus telesaadet juhtima: kõik laused ja sõnad läksid kogu aeg sassi

maintext:
See on teie esmakordne telesaate juhtimine — kui kiirelt ja kergelt tuli teilt jaatav vastus?
Tõepoolest, varasemat telesaatejuhtimise kogemust mul ei ole ning see pakkumine tuli väga ootamatult. Tundsin, et see on mulle suur väljakutse, kuid kuna tegu on heategevusega ja mul avanes võimalus aidata teisi, siis tuli jaatav vastus üsna kiiresti.
Mis on telesaate juhtimise juures kõige keerulisem?
Ausalt öeldes oli minu jaoks kõik keeruline! Alustades häälekoolitustest, suurest ettevalmistustööst, täielikust projekti ja teemasse süvenemisest ning lõpetades muidugi kõige tähtsama hetkega, kui oled kaamera ees ja pead kõiki uusi teadmisi ka rakendama ning lisaks sellele veel mäletama, millisesse kaamerasse vaatama pidi. Närv oli meeletu, kõik laused ja sõnad läksid kogu aeg sassi.
Mis on see, mis teile telesaate juhtimise juures kõige enam meeldib?
Kuna olen juhtinud kõigest ühte saadet, siis selle saate puhul meeldis mulle, et see tekitas sees hea tunde, kuna sain kedagi aidata. Kaamera ees meeldis mulle, kui sain mõne lause ühe korraga õigesti öeldud!
Tegu on heategevusliku saatega, kui tihedalt te ise heategevusega varasemalt seotud olete olnud?
Stockholmis elades sain kooliprojekti raames aidata supiköögis ja jagada toitu abivajajatele. Kodumaal üritan alati toetada loomade varjupaikasid. Perega koos oleme annetanud oma riideid Punasele Ristile.
Mida öelda julgustuseks kõigile, kes soovivad proovida miskit uut, kuid julgusest jääb puudu?
Tee seda! Kõik uus arendab ja õpetab ning annab kogemust. Uued tegevused ning oma mugavustsoonist välja astumine teevad sinust enesekindlama ja julgema inimese. Ära mõtle pikalt selle üle, mida teised küll öelda võivad, sest paraku alati ei saagi kõigile meeltmööda olla. Leia endas see kübeke julgust ja astu vastu uutele väljakutsetele, usu mind, pärast on nii hea tunne, kui oledki millegi uuega hakkama saanud.
Mida sooviksite kõigile headele Eesti inimestele pühade perioodiks?
Nii pühade ajal kui ka tavalisel argipäeval soovitan ma hoida oma lähedasi ja väärtustada neid. Ei tasu unustada, et kõik hea leiab alati tee ka tagasi.


authors:
Foto
Dmitri Kotjuh
Järva Teataja

description: Muusik Ott Lepland laulab üle pika aja jälle vene keeles!

title: Ott Lepland andis välja venekeelse loo!


description: Enne jõule on traditsioon, et paljude riikide telekanalid näitavad 1990. aastal valminud menufilmi «Üksinda kodus» («Home Alone»), milles mängib peategelast Kevin McAllisteri väike Macaulay Culkin.

title: Filmifännide väitel on "Üksinda kodus" filmis näha Elvis Presleyt

maintext:
Sotsiaalmeedias levib juba mõnda aega filmifännide väide, et selles filmis on kõrvalosas näha ka laulja Elvis Presleyt.
Elvis Presley / Reuters/AFP/AP/SCANPIX
Väidetavat Elvist on näha stseenis, milles peategelase Kevini ema, keda kehastab Catherine O´Hara, ootab Pennsylvanias lennuvõimalust koju Chicagosse. McAllisteride pere suundus Pariisi jõulupuhkusele, kuid seal avastati, et Kevin jäi koju ja ema üritab koju tagasi minna, kuid pühade tõttu on kõik lennupiletid välja müüdud.
«Üksinda kodus» reklaamplakat / wikipedia.org
Kevini ema on piletijärjekorras ja tema selja taga seisab mees, kes kannab musta värvi džemprit ja halli jakki ning keda võib pidada Elvis Presleyks.
Samas räägivad faktid selle vastu, kuid tegemist võib olla Elvisega väga sarnase mehega.
Teada on, et Elvis Presley suri 1977. aastal, kuid seni liiguvad vandenõuteooriad, et kuulus laulja lavastas oma surma, kuna oli kuulsusest tüdinenud.
«Üksinda kodus» tehti 1990. aastal, siis oleks Presley olnud 55-aastane ja filmis nähtava tegelase vanus on umbes see.
Selles linateoses olev mees teeb peaga just sellise liigutuse, nagu tegi Presley 1977. aastal esinedes.
Lisaks oli sellel tegelasel seljas kõrge kaelusega džemper. Elvis Presley naine Priscilla sõnas 1979. aastal antud intervjuus, et ta mehele meeldis vabal ajal kanda kõrge kaelusega džempreid, sest ta hoidis oma kaela ja häälepaelu.
«Üksinda kodus» režissööriks oli Chris Columbus, kes kaks aastat enne selle filmi tegemist tegi linateose «Heartbreak Hotel». See rääkis teismelisest, kes plaanis röövida Elvis Presley.
Filmifännide arvates ei olnud see seega juhus, et Columbus pani järgmisse filmi Elvis Presley.
Columbus kommenteeris filmifännide arvamust, et «Üksinda kodus» stseenis näeb Elvis Prselseyt.
«Inimesed on seni veendunud, et «Üksinda kodus» filmis astus üles Elvis ja et ta lavastas oma surma pääsemaks kuulsusekoormast. Vaadake filmis olevat meest teraselt, ta ei ole Elvis,» teatas režissöör.
Sellest seisukohavõtust hoolimata on filmifännid veendunud, et Elvis tahtis lihtsalt veel ühes filmis mängida ja kuna ta ei saanud olla mõni põhiosatäitja, siis leppis ta kõrvalosaga.
On ka neid, kelle arvates oli Columbuse sõnum otsene viide, et Elvis Presley on elus, sest ta eitas kuulsuse osalemist filmis. Teiste jaoks on see aga järjekordne vandenõuteooria.


authors:
Inna-Katrin Hein
Foto
Gemunu Amarasinghe Ap Scanpix

description: Kagu-Aasias Myanmari mäestikualal elab chini hõim, mille naistel on näos tätoveeringud.

title: Video: Myanmari mäestikus elavad tätoveeritud näoga naised


authors: Foto Afp

description: 4. ja 5. veebruaril Saku Suurhallis toimuval Euroopa suurimal talvisel ekstreemspordifestivalil Simple Session näeb rulasõidu ja BMX-rataste põhivõistluste kõrval taas ka tõukerattasõitu.

title: Midagi uut! Simple Sessionil näeb seekord võistluste vahel maailma parimate tõukeratturite trikke


authors: Anthony Devlin Pa Wire Pa Images Scanpix

description: USA näitleja Carrie Fisher, keda tuntakse «Tähesõjad» filmide printsess Leiana, sattus infarkti tõttu haiglasse, kuid ta ema, näitlejanna Debbie Reynoldsi sõnul on ta tütre seisund stabiilne.

title: Carrie Fisheri ema teatel on ta tütre seisund stabiilne


authors:
Foto
Viktor Burkivski

description: Eesti tuntuim jõululaps on Eesti rahva silme all üles sirgunud lauljanna Maarja-Liis Ilus, kellel artistina on jõulud alati üks kiiremaid aegu.

title: Sünnipäevalaps Maarja-Liis Ilus avaldab heaolu retsepti: ebaõnnestumiste üle ei tohi liialt kurvastada


description: Lauljatar Pink sai teise lapse emaks.

title: Armas foto! Pink sünnitas teise lapse ja pani talle uhke nime


description: Eile lahkunud näitlejanna Carrie Fisheri ema Debbie Reynolds toimetati haiglasse.

title: Debbie Reynolds toimetati haiglasse päev pärast tütre Carrie Fisheri surma


description: Pühapäeval ootamatult surnud George Michaeli fännid toovad laulja maja juurde Goringis lilli ja meeneid.

title: Galerii: ootamatult lahkunud George Michaeli kodu ümbritsevad nutvad fännid